open-index/open-wikipedia-markdown huggingface dataset:
మాడంపు కుంజుకుట్టన్

**మాడంపు శంకరన్ నంబూద్రి** (1941, జూన్ 23 − 2021, మే 11), మాడంపు కుంజుకుట్టన్ మలయాళ సినీ రచయిత, స్క్రీన్ ప్లే రచయిత, నటుడు.

## జననం
కుంజుకుట్టన్ 1941, జూన్ 23న కేరళ రాష్ట్రం, త్రిస్సూర్ జిల్లా, కిరలూర్‌ గ్రామంలో జన్మించాడు. ఆయన సంస్కృతం, హస్థాయుర్వేదం (ఏనుగులకు వైద్యం) చదివాడు. ఆయన కొడుంగల్లూర్ లో సంస్కృతం ఉపాధ్యాయుడిగా, గుడిలో పూజారిగా పనిచేశాడు. మడంపు కొంతకాలం ఆకాశవాణిలో (ఆల్ ఇండియా రేడియో) కూడా పనిచేశాడు. ఆయనకు భార్య కి.శే.సావిత్రి అంతర్జనమ్, ఇద్దరు కూతుళ్లు జసీనా మడంపు, హసీనా మడంపు ఉన్నారు.

## సినీ, రాజకీయ జీవితం
మాడంపు కుంజుకుట్టన్ రాసిన మహాప్రస్థానం నవలకు గాను 1984లో కేరళ సాహిత్య అకాడెమీ అవార్డు అందుకున్నాడు. ఆయన 2000లో మలయాళం సినిమా కరుణానికి ఉత్తమ స్క్రీన్ ప్లే రచయితగా జాతీయ అవార్డు అందుకున్నాడు. కుంజుకుట్టన్ 2001లో కేరళ అసెంబ్లీ ఎన్నికల్లో కొడుంగళూర్ అసెంబ్లీ నియోజకవర్గం నుండి బిజెపి అభ్యర్థిగా పోటీ చేసి ఓటమి పాలయ్యాడు.

## నటించిన సినిమాలు

* శ్యామరాగం (2020)
* ఉత్యోపయిలే రాజవు (2015)
* చిరాకోడింజ కినావుక్కల్ (2015)
* అట్టకథ (2013)
* ఒర్మ మత్రం (2011)
* ఆదాయాలంగళ్ (2008)
* వీరళిపట్టు (2007)
* ఆనచండం (2006)
* వడక్కుమనధన్ (2006)
* రాసికాన్ (2004)
* అగ్నినక్షత్రం (2004)
* పరిణామం (2003)
* మార్గం (2003)
* కట్టు వెన్ను విలిచాప్పోల్ (2001)
* కారణం (2000)
* శాంతం (2000)
* అగ్నిసాక్షి (1999)
* పురుషార్థం (1986)
* ఆరంతాంపురం (1997)
* అశ్వథామ (1978)

## స్క్రీన్ ప్లే రచయిత
*మకాల్కు
*గౌరీశంకరం
*సఫలం
*కరుణం
*దేశదానం

## మూలాలు

వర్గం:కేరళ కవులు
వర్గం:కేరళ వ్యక్తులు
వర్గం:కేరళ సినిమా నటులు
వర్గం:1941 జననాలు
వర్గం:2021 మరణాలు
వర్గం:మలయాళ రచయితలు
సౌర ఘటం

**సౌర ఘటం** లేదా **ఫోటోవోల్టాయిక్ ఘటం** అంటే భౌతిక, రసాయనిక ధర్మమైన ఫోటోవోల్టాయిక్ ఎఫెక్ట్ ఆధారంగా కాంతి నుంచి నేరుగా విద్యుత్ ఉత్పత్తి చేసే ఎలక్ట్రిక్ ఉపకరణం. ఇది ఒక రకమైన ఫోటోఎలక్ట్రిక్ ఘటం. వీటిలో విద్యుత్ ప్రవాహం, వోల్టేజి, విద్యున్నిరోధం లాంటి గుణగణాలు కాంతి వాటిమీద పడ్డప్పుడు మార్పు చెందుతాయి. కొన్ని సౌరఘటాలను కలిపి *ఫోటోవోల్టాయిక్ మాడ్యూల్స్* లేదా సౌర ఫలకాలను (సోలార్ ప్యానెల్స్) తయారు చేస్తారు. చాలా వరకు వాణిజ్యపరమైన సౌర ఘటాల్లో స్ఫటిక రూపంలోఉన్న సిలికాన్ ఉంటుంది. దీని మార్కెట్ షేరు సుమారు 95%. మిగతావి *కాడ్మియం టెల్యురైడ్ థిన్ ఫిల్మ్* సౌర ఘటాలు. ఒక సాధారణ సిలికాన్ సౌర ఘటం గరిష్టంగా సుమారు 0.5 నుంచి 0.6 వోల్టుల విద్యుత్ ను ఉత్పత్తి చేయగలదు.

సౌర ఘటాలు సూర్యకాంతి కిందనే కాక కృత్రిమ కాంతి కింద కూడా పని చేస్తాయి. ఇవి శక్తిని ఉత్పత్తి చేయడానికే కాకుండా కాంతిని గుర్తించే (ఫోటోడిటెక్టర్) లాగా వాడతారు. ఉదాహరణకు పరారుణ కాంతి, ఇంకా దృశ్యకాంతికి దగ్గరగా ఉండే ఇతర విద్యుదయస్కాంత వికిరణాలను గుర్తించడానికి, లేదా కాంతి దీప్తిని కొలవడానికి వాడతారు.

## అనువర్తనాలు
సౌర ఘటాలను కలిపి సౌర ఫలకాలు తయారు చేస్తారు. సౌర ఫలకాలు సూర్యకాంతిని ఉపయోగించుకుని విద్యుత్ ఉత్పత్తి చేస్తాయి. సోలార్ థర్మల్ మాడ్యూల్స్ ద్వారా నీటిని కూడా వేడి చేయవచ్చు.
వాహనాలు నడపడానికి కూడా సౌరశక్తి ఒక ప్రత్యామ్నాయ వనరు. వాహనాలకు బిగించిన సౌర ఘటాల ద్వారా ఈ శక్తిని ఉత్పత్తి చేసి దానిని బ్యాటరీలో నిల్వ చేసి ఆ శక్తి నుంచి దానిని నడిపిస్తారు. సౌరఘటం నుంచి ఎంత విద్యుత్ ఉత్పత్తి చేయవచ్చు అనేది ఉష్ణోగ్రత, పదార్థ లక్షణాలు, వాతావరణ పరిస్థితులు, ఇంకా ఇతర కారణాల మీద ఆధారపడి ఉంటుంది.

## మూలాలు

వర్గం:బ్యాటరీ
పాండురంగపురం (విశాఖపట్నం)

**పాండురంగపురం**, ఆంధ్రప్రదేశ్ రాష్ట్రం విశాఖపట్నం నగర తీరప్రాంతంలో ఉన్న ఒక శివారు ప్రాంతం. మహా విశాఖ నగరపాలక సంస్థ స్థానిక పరిపాలనా పరిధిలో ఉన్న ఈ ప్రాంతం, నగర కేంద్రంగా ఉన్న ద్వారకా నగర్ నుండి సుమారు 4 కి.మీ.ల దూరంలో ఉంది.

## భౌగోళికం
ఇది  ఆక్షాంశరేఖాంశాల మధ్య ఉంది. సముద్ర మట్టానికి 17 మీటర్ల ఎత్తులో ఉంది.

## సమీప ప్రాంతాలు
బంగాళాఖాతంకు సమీపంలో ఉన్న పాండురంగాపురం చుట్టూ మహరాణిపేట, కిర్లంపూడి లేఅవుట్, దస్పల్లా హిల్స్ ఉన్నాయి.

## ఇతర వివరాలు
నగరంలోని సంపన్నమైన నివాస ప్రాంతాలలో ఇదీ ఒకటి.

## రవాణా
ఆంధ్రప్రదేశ్ రాష్ట్ర రోడ్డు రవాణా సంస్థ ఆధ్వర్యంలో పాండురంగపురం మీదుగా రవీంద్ర నగర్, గాంటియాడ హెచ్‌బి కాలనీ, హనుమంతువాక, అప్పుగర్, ఎంవిపి కాలనీ, పెద వాల్తేరు, సిరిపురం, రామకృష్ణ బీచ్, జగదాంబ సెంటర్, టౌన్ కొత్తరోడ్, కాన్వెంట్, సింధియా, మల్కాపురం, న్యూ గాజువాక, పెదగంట్యాడ మొదలైన ప్రాంతాలకు బస్సు సౌకర్యం ఉంది. ఇక్కడికి సమీపంలో విశాఖపట్నం రైల్వే స్టేషను, కొత్తపాలెం రైల్వే స్టేషను ఉన్నాయి.

## ప్రార్థనా మందిరాలు
# ఉత్కల్ సంస్కృతకా సమాజ్
# సంపత్ వినాయగర్ దేవాలయం
# రూహని షిఫా ఖానా
# మసీదు - యాసిన్ మసీదు
# మహ్మదీయా మసీదు

## మూలాలు

వర్గం:విశాఖపట్నం పరిసర ప్రాంతాలు
వర్గం:విశాఖపట్నంలోని ప్రాంతాలు
వన్ టౌన్ (విశాఖపట్నం)

**వన్ టౌన్** (పాత పట్టణం), ఆంధ్రప్రదేశ్ రాష్ట్రం విశాఖపట్నం నగరంలో ఉంది. ఇది మహా విశాఖ నగరపాలక సంస్థ స్థానిక పరిపాలనా పరిధిలో ఉంది.

## చరిత్ర
ఎడమ|thumb|200x200px| 1847లో వన్ టౌన్ లో స్థాపించబడిన సెయింట్ అలోసియస్ ఆంగ్లో-ఇండియన్ హైస్కూల్
ఈ ప్రాంతానికి బ్రిటిష్ కాలంలో నుండి 300 సంవత్సరాల చరిత్ర ఉంది. విశాఖపట్నం టౌన్ హాల్ (1904), కురపం మార్కెట్ (1914), యూరోపియన్ స్మశానవాటిక (1699), క్వీన్ విక్టోరియా పెవిలియన్ (1904), సెయింట్ జాన్స్ చర్చి (1844), క్వీన్ మేరీ స్కూల్ (1800), ఇషాక్ మదీనా దర్గా (1706), సెయింట్ అలోసియస్ ఆంగ్లో-ఇండియన్ హై స్కూల్ (1847), లైట్ హౌస్ (1903) మొదలైన నిర్మాణాలు ఇక్కడ ఉన్నాయి.

## భౌగోళికం
ఇది   ఆక్షాంశరేఖాంశాల మధ్య ఉంది. సముద్ర మట్టానికి 17 మీటర్ల ఎత్తులో ఉంది.

## ఇతర వివరాలు
ఓల్డ్ టౌన్ ప్రాంతం టర్నర్ చౌల్ట్రీ నుండి విశాఖపట్నం పోర్ట్ చివరి వరకు ఉంది. అనేక చారిత్రక విద్యాసంస్థలను కలిగి ఉన్న ఈ ప్రాంతంలో చాలామంది మధ్యతరగతి విద్యార్థులు చదువుకుంటున్నారు.

## రవాణా
ఆంధ్రప్రదేశ్ రాష్ట్ర రోడ్డు రవాణా సంస్థ ఆధ్వర్యంలో వన్ టౌన్ కాలనీ మీదుగా బక్కన్నపాలెం, ఓల్డ్ హెడ్ పోస్ట్ ఆఫీస్, మధురవాడ, ఎండాడ, హనుమంతువాక, మద్దెలపాలెం, ఆర్టీసీ కాంప్లెక్స్, జగదాంబ సెంటర్, టౌన్ కొత్తరోడ్, మరికవలస, గణేష్‌నగర్, వైయస్ఆర్ నగర్, కొమ్మడి, రవీంద్ర నగర్, సాగర్ నగర్, విశాలాక్షి నగర్, గురుద్వార్, సీతమ్మధార, భీమిలి, అరిలోవ మొదలైన ప్రాంతాలకు బస్సు సౌకర్యం ఉంది. ఇక్కడికి సమీపంలో విశాఖపట్నం రైల్వే స్టేషను, కొత్తపాలెం రైల్వే స్టేషను ఉన్నాయి.

## మూలాలు

వర్గం:విశాఖపట్నం పరిసర ప్రాంతాలు
వర్గం:విశాఖపట్నంలోని ప్రాంతాలు
నాతయ్యపాలెం

**నాతయ్యపాలెం,**  ఆంధ్రప్రదేశ్ రాష్ట్రం విశాఖపట్నం నగరానికి ఉత్తర భాగంలో ఉన్న ఒక శివారు ప్రాంతం. మహా విశాఖ నగరపాలక సంస్థ స్థానిక పరిపాలనా పరిధిలో ఉన్న ప్రాంతం, నగర కేంద్రంమైన మద్దిలపాలెం నుండి సుమారు 17 కి.మీ.ల దూరంలో ఉంది. ఇది షీలా నగర్, గాజువాక ప్రాంతాల మధ్యలో ఉంది.

## సమీప ప్రాంతాలు
ఇక్కడికి సమీపంలో ద్వారకా నగర్, ఎన్ఎడి ఎక్స్ రోడ్, మధురవాడ, తుంగలం, బిహెచ్‌పివి టౌన్‌షిప్, ఆటో నగర్, మిండి విలేజ్, అహ్మద్‌నగర్ మొదలైన ప్రాంతాలు ఉన్నాయి.

## భౌగోళికం
ఇది  ఆక్షాంశరేఖాంశాల మధ్య ఉంది. సముద్ర మట్టానికి 17 మీటర్ల ఎత్తులో ఉంది.

## రవాణా
ఆంధ్రప్రదేశ్ రాష్ట్ర రోడ్డు రవాణా సంస్థ ఆధ్వర్యంలో నాతయ్యపాలెం కాలనీ మీదుగా గాజువాక, ఆర్టీసీ కాంప్లెక్స్, బిహెచ్‌పివి, విమానాశ్రయం, ఎన్ఏడి ఎక్స్ రోడ్, బిర్లా జంక్షన్, గురుద్వార్, కుర్మనపాలెం, గాంటియాడ మొదలైన ప్రాంతాలకు బస్సు సౌకర్యం ఉంది. ఇక్కడికి సమీపంలో గోపాలపట్నం రైల్వే స్టేషను, సింహాచలం రైల్వే స్టేషను ఉన్నాయి.

## మూలాలు

వర్గం:విశాఖపట్నం పరిసర ప్రాంతాలు
వర్గం:విశాఖపట్నంలోని ప్రాంతాలు
రమా వైద్యనాథన్

**రమా వైద్యనాథన్** ఢిల్లీకి చెందిన భరతనాట్య కళాకారిణి.
## విశేషాలు
ఈమె తల్లి మాధవి గోపాలకృష్ణన్ పండితురాలు, ఆధ్యాత్మిక ప్రవచనకర్త. ఈమె భరతనాట్యాన్ని యామినీ కృష్ణమూర్తి వద్ద అభ్యసించింది. ఈమెకు 19వ యేట వివాహం అయ్యింది. ఈమె అత్త సరోజా వైద్యనాథన్ పేరుపొందిన భరతనాట్య కళాకారిణి. వివాహం తరువాత ఈమె తన అత్త వద్ద భరతనాట్యంలో మెరుగులు దిద్దుకుంది.  ఈమె ఢిల్లీలో "గణేశ నాట్యాలయ" అనే భరతనాట్య పాఠశాలకు డైరెక్టర్‌గా పనిచేస్తున్నది. ఈమె దేశంలోని అన్ని ప్రాంతాలలోను, విదేశాలలోను తన నృత్యప్రదర్శనలు ఇచ్చింది. 

2017లో కేంద్ర సంగీత నాటక అకాడమీ భరతనాట్యంలో ఈమె చేసిన కృషికి గుర్తింపుగా ఈమెకు అవార్డు ను ప్రకటించింది.  శ్రీకృష్ణగానసభ ఈమెకు "నృత్యచూడామణి" బిరుదును ఇచ్చింది. 

ఈమె నృత్యదర్శకత్వం వహించిన నృత్య రూపకాలలో "వృక్షాంజలి", "శివోహమ్‌", "ద్విత" మొదలైనవి ఉన్నాయి. 

ఈమె కుమార్తె దక్షిణ వైద్యనాథ బఘేల్ కూడా భరతనాట్య కళాకారిణి. మరొక కుమార్తె సన్నిధి మృదంగ వాద్య కళాకారిణి.

## మూలాలు

వర్గం:భరతనాట్య కళాకారులు
వర్గం:ఢిల్లీ వ్యక్తులు
వర్గం:నృత్యదర్శకులు
వర్గం:జీవిస్తున్న ప్రజలు
వర్గం:సంగీత నాటక అకాడమీ అవార్డు గ్రహీతలు
తీగల కృష్ణారెడ్డి

**తీగల కృష్ణారెడ్డి** తెలంగాణ రాష్ట్రానికి చెందిన రాజకీయ నాయకుడు, మాజీ ఎమ్మెల్యే, హైదరాబాద్ మాజీ మేయర్. అతను ప్రస్తుతం భారత్ రాష్ట్ర సమితి పార్టీలో ఉన్నాడు. 2002లో తీగల కృష్ణారెడ్డి ఇంజనీరింగ్ కాలేజీ స్థాపించి,దానికి అతను చైర్మన్ గా ఉన్నాడు.

## జననం, విద్యాభాస్యం
తీగల కృష్ణారెడ్డి రంగారెడ్డి జిల్లా, మీర్‌పేట లో 1949  జూన్, 10న జన్మించాడు.  తండ్రి  టి.రాంరెడ్డి. కృష్ణారెడ్డి ఉస్మానియా యూనివర్సిటీ నుండి 1971లో బిఎ పూర్తి చేశాడు.

## రాజకీయ జీవితం
తీగల కృష్ణారెడ్డి తెలుగుదేశం పార్టీ ఆవిర్భావం సమయంలో టిడిపిలో చేరాడు.అతను 1986లో హైదరాబాద్ మున్సిపల్ కార్పొరేషన్ ఎన్నికల్లో టీడీపీ పార్టీ తరపున గాంధీ నగర్ డివిజన్ నుండి కార్పొరేటర్ గా పోటీ చేసి ఓడిపోయాడు. కృష్ణారెడ్డి 2002లో హైదరాబాద్ మున్సిపల్ కార్పొరేషన్ ఎన్నికల్లో పోటీ చేసి హైదరాబాద్ మేయర్ గా పనిచేశాడు. కృష్ణారెడ్డి హైదరాబాద్ అర్బన్ డెవలప్మెంట్ అథారిటీ చైర్మన్ గా పని చేశాడు. ఉమ్మడి ఆంధ్రప్రదేశ్ లో 2009 అసెంబ్లీ ఎన్నికల్లో మహేశ్వరం శాసనసభ నియోజకవర్గం నుండి తెలుగుదేశం పార్టీ అభ్యర్థిగా పోటీ చేసి కాంగ్రెస్ అభ్యర్థి సబితా ఇంద్రారెడ్డి చేతిలో 7,833 ఓట్ల తేడాతో ఓటమి పాలయ్యాడు.

తెలంగాణ రాష్ట్రం ఏర్పడ్డాక జరిగిన 2014 అసెంబ్లీ ఎన్నికల్లో మహేశ్వరం నియోజకవర్గం నుండి తెలుగుదేశం పార్టీ అభ్యర్థిగా పోటీ చేసి, తన సమీప ప్రత్యర్థి కాంగ్రెస్ అభ్యర్థి మల్ రెడ్డి రంగారెడ్డి పై 30,784 ఓట్ల మెజారిటీతో గెలిచి తొలిసారి ఎమ్మెల్యేగా ఎన్నికయ్యాడు. అతను 2014, అక్టోబరు 29న టీఆర్ఎస్ పార్టీలో చేరాడు. 2018ఎన్నికల్లో మహేశ్వరం నియోజకవర్గం నుండి తెలంగాణ రాష్ట్ర సమితి అభ్యర్థిగా పోటీ చేసి, కాంగ్రెస్ అభ్యర్థి సబితా ఇంద్రారెడ్డి చేతిలో 9,227 ఓట్ల తేడాతో ఓటమి పాలయ్యాడు. 

తీగల కృష్ణారెడ్డి 2023 ఎన్నికల అనంతరం 2024 ఫిబ్రవరి 25న బీఆర్ఎస్ ప్రాథమిక సభ్యత్వానికి రాజీనామా చేశాడు.

## మూలాలు

వర్గం:రంగారెడ్డి జిల్లా వ్యక్తులు
వర్గం:రంగారెడ్డి జిల్లా నుండి ఎన్నికైన శాసన సభ్యులు
వర్గం:1949 జననాలు
వర్గం:తెలంగాణ శాసన సభ్యులు (2014)
వర్గం:రంగారెడ్డి జిల్లా రాజకీయ నాయకులు
వర్గం:తెలంగాణ రాష్ట్ర సమితి రాజకీయ నాయకులు
వర్గం:మాజీ తెలుగుదేశం పార్టీ నాయకులు
నరసింహనగర్ (విశాఖపట్నం)

**నరసింహనగర్,** ఆంధ్రప్రదేశ్ రాష్ట్రం విశాఖపట్నం నగర శివారు ప్రాంతం. మహా విశాఖ నగరపాలక సంస్థ స్థానిక పరిపాలనా పరిధిలో ఉన్న ఈ ప్రాంతం సింహాచలం కొండలు, అక్కయ్యపాలెంల సరిహద్దులో ఉంది.

## భౌగోళికం
ఇది  ఆక్షాంశరేఖాంశాల మధ్య ఉంది. సముద్ర మట్టానికి 17 మీటర్ల ఎత్తులో ఉంది.

## రవాణా
ఆంధ్రప్రదేశ్ రాష్ట్ర రోడ్డు రవాణా సంస్థ ఆధ్వర్యంలో నరసింహనగర్ మీదుగా టౌన్ కొత్తరోడ్, కొత్తవలస, సేవానగర్, గురజాడనగర్, రామకృష్ణ బీచ్ గాజువాక మొదలైన ప్రాంతాలకు బస్సు సౌకర్యం ఉంది. ఇక్కడికి సమీపంలో విశాఖపట్నం రైల్వే స్టేషను, కొత్తపాలెం రైల్వే స్టేషను ఉన్నాయి.

## ప్రార్థనా మందిరాలు
# దుర్గమ్మ దేవాలయం
# హనుమాన్ దేవాలయం
# వినాయక దేవాలయం
# మసీదు-ఇ-రజా
# మసీదు-ఎ-నబ్వి

## మూలాలు

వర్గం:విశాఖపట్నం పరిసర ప్రాంతాలు
వర్గం:విశాఖపట్నంలోని ప్రాంతాలు
రాయడప్ప రంగారావు

**రాజా రాయడప్ప రంగారావు** (జ: 1790 జనవరి 4 - మ: 1830 జనవరి 17) బొబ్బిలి సంస్థానాధీశులు, కవులు, సాహిత్య పోషకులు. వీరు 1802 నుండి 1830 వరకు రాజ్యాన్ని పాలించారు.

బొబ్బిలి చిన రంగారావుకు సంతానం లేకపోవడం వలన పాల్తేరు వాస్తవ్యుడు సుబ్బమాంబ, అన్నారావుల పుత్రుడైన రాయడప్ప రంగారావును దత్తత తీసుకున్నారు. వీరు కందాళ వేంకటార్యుని శిష్యుడు.

వీరి ఆస్థానంలో ఇనుగంటి సీతారామస్వామిని దివానుగా వున్నట్లు అతని సహాయంతోనే సంస్థానంలో జరిగే ధర్మశాస్త్రానువాద రచనలు పూనుకున్నట్లు తెలిపారు.

వీరు "సంకల్ప సూర్యోదయం" అనే వేదాంత నాటకాన్ని రచించారు. దీనికి మూలం సంస్కృతం విశిష్టాద్వైత సిద్ధాంతాన్ని బోధించే రచన. దీనిని వేదాంతదేశికులు రచించారు. పంచవిధ శారీరక శాస్త్రార్థం ఇందులో వర్ణించారు. తెలుగు ప్రబంధరూపంలోకి రాజావారు గద్యపద్య మిళితంగా 10 అధ్యాయాలతో తెలుగుచేశారు. ఈగ్రంథ రచనలో రాజావారికి గరిమెళ్ల సుబ్బాయ్య అనే కవి సహాయం చేశారు.

కొటికెలపూడి వేంకటకృష్ణ సోమయాజి వీరి ఆస్థాన విద్వాంసుడు. వీరు మేఘసందేశము, దిలీపచరిత్ర మనే కావ్యాలను రచించినట్లుగా, శ్వేతాచల మాహాత్మ్యం కావ్యాన్ని రచించి రాయడప్ప రంగారావు గారికే అంకితమిచ్చాడు.

వీరు చాలా చెరువులను తవ్వించినట్లుగా పేర్కొన్నారు; వానిలో రంగరాయ సాగరం అతిపెద్దది. బొబ్బిలి పట్టణంలో ప్రస్తుతం ప్రసిద్ధిచెందిన శ్రీ వేణుగోపాలస్వామి దేవాలయం వీరి ద్వారా ప్రారంభించబడింది. దురదృష్టవశాత్తు దేవాలయ నిర్మాణం ఫూర్తికాకమునుపే వీరు పరమపదించారు.

## కుటుంబం
రాయడప్ప రంగారావుకు ముగ్గురు భార్యలు, ఇద్దరిని ఒక విచిత్రమైన పరిస్థితులలో ఒకేసారి వివాహం చేసుకున్నారు. మొదటి భార్య సీతానగరానికి చెందిన చెలికాని వారి ఆడపడుచుకాగా రెండవకన్య తెర్లాం ఇనుగంటి కుటుంబానికి చెందినది. వీరిలో మొదటి భార్య చెల్లాయమ్మ గారు నలుగురు కుమారులు, ఐదుగురు కుమార్తెలను అందించగా; రెండవభార్య బుచ్చియమ్మ ద్వారా ఒక్క అమ్మాయిని పొందారు. చాలా సంవత్సరాల సుఖసంసారం అనంతరం రెండవభార్య మరణించిన పిదప రాజావారు వావిలవలస ఇనుగంటి కుటుంబానికి చెందిన లక్ష్మీనరసాయమ్మను వివాహం చేసుకున్నారు. రంగారావుగారు 1830 జనవరి 17 తేదీన పరమపదించారు; వీరి కుమారులు రాజా శ్వేతాచలపతి రంగారావు, రాజా జనార్దన రంగారావు, రాజా సీతారామచంద్ర రంగారావు, రాజా వేంకట రంగారావు.

## మూలాలు

* బొబ్బిలి సంస్థాన చరిత్ర - సాహిత్య పోషణ (2002), బోనాల సరళ, పేజీ. 120-127.

వర్గం:1790 జననాలు
వర్గం:1830 మరణాలు
వర్గం:సంస్థానాధీశులు
వర్గం:తెలుగు కవులు
వర్గం:సంస్కృతం నుండి తెలుగు లోకి అనువాదాలు చేసినవారు
వెలంపల్లి శ్రీనివాస్

**వెలంపల్లి శ్రీనివాస్‌** ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 2019 అసెంబ్లీ ఎన్నికల్లో విజయవాడ పశ్చిమ శాసనసభ నియోజకవర్గం నుండి వైసీపీ అభ్యర్థిగా పోటీ చేసి ఎమ్మెల్యేగా గెలిచాడు. వెలంపల్లి శ్రీనివాస్‌ ప్రస్తుతం ఆంధ్రప్రదేశ్  దేవాదాయశాఖ మంత్రిగా బాధ్యతలు నిర్వహిస్తున్నాడు. 

## జననం, విద్యాభాస్యం
వెలంపల్లి శ్రీనివాస్‌ 1973లో విజయవాడలో వెల్లంపల్లి సూర్యనారాయణ, మహాలక్ష్మమ్మ దంపతులకు జన్మించాడు. ఆయన 1987లో ఎస్.కె.పి.వి.వి హిందూ హై స్కూల్ లో పదవ తరగతి పూర్తి చేశాడు.

## రాజకీయ జీవితం
వెలంపల్లి శ్రీనివాస్‌ 2009లో ప్రజారాజ్యం పార్టీలో చేరి 2009 అసెంబ్లీ ఎన్నికల్లో విజయవాడ పశ్చిమ శాసనసభ నియోజకవర్గం నుండి పోటీ చేసి తొలిసారి ఎమ్మెల్యేగా గెలిచాడు. ఆయన 2014 అసెంబ్లీ ఎన్నికల్లో విజయవాడ పశ్చిమ శాసనసభ నియోజకవర్గం నుండి బిజెపి పార్టీ తరపున పోటీ చేసి ఓడిపోయాడు. వెల్లంపల్లి శ్రీనివాస్ 2016లో వైఎస్సార్ కాంగ్రెస్ పార్టీలో చేరాడు. ఆయన 2019 అసెంబ్లీ ఎన్నికల్లో విజయవాడ పశ్చిమ శాసనసభ నియోజకవర్గం నుండి వైఎస్సార్ కాంగ్రెస్ పార్టీ తరపున పోటీ చేసి గెలిచాడు.

## మూలాలు

వర్గం:ఆంధ్రప్రదేశ్ శాసన సభ్యులు (2019)
వర్గం:జీవిస్తున్న ప్రజలు
వర్గం:కృష్ణా జిల్లా వ్యక్తులు
వర్గం:విజయవాడ వ్యక్తులు
వర్గం:ఆంధ్రప్రదేశ్ శాసన సభ్యులు (2009)
వర్గం:కృష్ణా జిల్లా రాజకీయ నాయకులు
వర్గం:1973 జననాలు
వర్గం:కృష్ణా జిల్లా నుండి ఎన్నికైన శాసన సభ్యులు
హిమంత బిశ్వ శర్మ

**హిమంత బిశ్వ శర్మ** భారతదేశానికి చెందిన రాజకీయ నాయకుడు, ప్రస్తుత అసోం ముఖ్యమంత్రిగా 2021 మే 10 నుండి అధికారంలో ఉన్నారు. అతను 2015లో కాంగ్రెస్​ పార్టీకి రాజీనామా చేసి, బిజెపిలో చేరాడు.

## జననం, విద్యాభాస్యం
హిమంత బిశ్వ శర్మ 1969, ఫిబ్రవరి 1న అస్సాం రాష్ట్రం జోర్హాట్ లో కైలాష్ నాథ్ శర్మ, మృణాళిని దేవి దంపతులకు జన్మించాడు. అతను కాటన్ యూనివర్సిటీ (బిఎ/ఎంఏ), బి.ఆర్.ఎం ప్రభుత్వ లా కళాశాల (ఎల్.ఎల్.బి), గౌహతి యూనివర్సిటీ నుండి పి.హెచ్.డి పూర్తి చేశాడు. 1991–92లో రాజనీతి శాస్త్రంలో పీజీ చేస్తున్న సమయంలో కాటన్‌ కాలేజ్‌ యూనియన్‌ సొసైటీకి జనరల్‌ సెక్రటరీగా పనిచేశాడు.

## రాజకీయ జీవితం
హిమంత బిశ్వ శర్మ ఆల్ అస్సాం స్టూడెంట్‌ యూనియన్ (ఏఏఎస్‌యూ) లో విద్యార్థి నేతగా రాజకీయ జీవితం ప్రారంభించాడు. ఆయనను 1996లో అప్పటి ముఖ్యమంత్రి హితేశ్వర్ సైకియా కాంగ్రెస్‌ పార్టీలోకి ఆహ్వానించాడు. ఆయన 2001లో జలుక్‌బరి అసెంబ్లీ స్థానం నుంచి పోటీ చేసి భ్రిగు ఫుకాన్‌ గెలిచాడు. తరువాత వరుసగా 2006, 2011, 2016 ఎన్నికల్లో గెలిచాడు. హిమంత 2004లో తొలిసారి తరుణ్​ గొగొయి మంత్రివర్గంలో ఆర్థిక మంత్రిగా బాధ్యతలు నిర్వహించాడు. ఆయనకు 2015లో తరుణ్‌ గొగోయ్‌తో విభేదాల కారణంగా 10 మంది ఎమ్మెల్యేలతో కలిసి బీజేపీలో చేరాడు. హిమంత 2021లో జరిగిన అసెంబ్లీ ఎన్నికల్లో గెలిచి, 2021 మే 10న ముఖ్యమంత్రిగా బాధ్యతలు చేపట్టాడు.

## ఇతర విషయాలు
హిమంత బిశ్వ శర్మ అరుణాచల్ ప్రదేశ్లో కాంగ్రెస్‌ ప్రభుత్వాన్ని కూల్చ‌డం, 2017లో మణిపూర్‌లో కూటమి ఏర్పాటు, మేఘాలయలో బీజేపీ ప్రభుత్వ ఏర్పాటులో కీలకంగా వ్యవహరించాడు. నాగాలాండ్‌లో బీజేపీ, నాగా పీపుల్స్‌ ఫ్రంట్, నేషనల్‌ డెమొక్రటిక్‌ ప్రోగ్రెసివ్‌ పార్టీలతో కూటమిని ఏర్పాటు చేయడంలో ముఖ్య పాత్ర పోషించాడు.

## మూలాలు

వర్గం:అసోం వ్యక్తులు
వర్గం:భారతీయ జనతా పార్టీ ముఖ్యమంత్రులు
వర్గం:భారతీయ జనతా పార్టీ రాజకీయ నాయకులు
వర్గం:1969 జననాలు
వర్గం:భారతదేశ రాష్ట్రాల ముఖ్యమంత్రులు
వర్గం:అసోం ముఖ్యమంత్రులు
సేలం చంద్రశేఖర్

**సేలం చంద్రశేఖర్‌** తమిళ సినిమా నిర్మాత, డిస్ట్రిబ్యూటర్. ఆయన శరవణ క్రియేషన్స్ బ్యానర్ పై శబరి, గజినీ చిత్రాలను నిర్మించాడు.

## సినీ జీవితం
సేలం చంద్రశేఖర్‌ నిర్మాత కాకముందు డిస్ట్రిబ్యూటర్ గా పలు చిత్రాలను పంపిణి చేశాడు, ఆయనకు సేలం లో ఏ.ఆర్.కె త్రి స్క్రీన్ థియేటర్ అధినేత. చంద్రశేఖర్‌ తొలిసారి నిర్మాతగా 2004లో ధనుష్ హీరోగా సుల్లన్ చిత్రాన్ని నిర్మించాడు. ఆయన 2005లో సూర్య కథానాయకుడిగా గజిని, విజయకాంత్‌ హీరోగా శబరి, భరత్‌ హీరోగా ఫిబ్రవరి 14 చిత్రాలను నిర్మించాడు. ఆయన చివరి చిత్రం 2015లో ఖిల్లాడి విడుదలైంది. ఆ చిత్రాన్ని 2005లో నిర్మించిన ఆర్ధిక ఇబ్బందుల వల్ల దాదాపు 10 సంవత్సరాల తరువాత 2015లో విడుదల చేసాడు. ఆయన తన ఏ.ఆర్.కె త్రి స్క్రీన్ థియేటర్లను ఆస్కార్ రవిచంద్రన్ కు అమ్మేశాడు.

## నిర్మించిన సినిమాలు
* సుల్లన్ (2004)
* ఫిబ్రవరి 14  (2005)
* గజిని (2005)
* శబరి (2007)
* కిలాడి (2015)

## మరణం
సేలం చంద్రశేఖర్‌ కరోనా సోకడంతో చికిత్స పొందుతూ 2021, మే10న మరణించాడు.

## మూలాలు

వర్గం:తమిళ సినిమా నిర్మాతలు
వర్గం:తమిళ సినిమా కథా రచయితలు
వర్గం:తమిళనాడు వ్యక్తులు
వర్గం:1965 జననాలు
వర్గం:2021 మరణాలు
వర్గం:కరోనా వ్యాధి మరణాలు
ప్లే బ్యాక్ (2021 సినిమా)

**ప్లే బ్యాక్** థ్రిల్లర్ డ్రామాగా 2021లో విడుదలైన తెలుగు సినిమా. శ్రీ వెంకటేశ్వర ఆర్ట్ క్రియేషన్స్ బ్యానర్‌పై ప్రసాద్రావు పెద్దినేని ఈ చిత్రాన్ని నిర్మించగా హరి ప్రసాద్ జక్కా దర్శకత్వం వహించాడు. దినేష్ తేజ్, అనన్య నాగళ్ల, టిఎన్ఆర్, ఆనంద చక్రపాణి ముఖ్య పాత్రల్లో నటించారు. ఈ సినిమా 2021, మార్చి 5న విడుదల కాగా, ఆహా ఓటీటీలో 2021, మే 21 నుంచి స్ట్రీమింగ్ అయ్యింది.

## కథ
కార్తీక్ (దినేష్ తేజ్) ఓ క్రైమ్ రిపోర్టర్. అతను తన స్నేహితుడితో ఓ ఇంటికి అద్దెకు వస్తాడు. అయితే కార్తీక్ ఆ ఇంట్లో ఓ పాత మోడల్ ల్యాండ్‌లైన్ ఫోన్‌ను చూస్తాడు. ఆ సమయంలో ప్రభుత్వ పాఠశాలలో టీచర్‌గా పనిచేస్తున్న సుజాత ( అనన్య నాగళ్ల) ఆ ఫోన్‌కి కాల్ చేస్తుంది. అలా వారిద్దరూ మాట్లాడుకుంటున్న నేపధ్యంలో సుజాత ఉన్నది 1993లో, కార్తీక్ బ్రతుకుతున్నది 2019లో అని తెలుస్తుంది? అసలు సుజాత-కార్తీక్ ల మధ్య ఉన్న సంబంధం ఏమిటి? ప్రస్తుతంలో ఉన్న కార్తీక్ ఫోన్ ద్వారా గతంలో సుజాత భవిష్యత్‌ను ఏ విధంగా మార్చాడు? ఈ మొత్తం కథలో అసలు టెలిఫోన్ పాత్ర ఏమిటి? అనేది ఈ సినిమా కథ.

## నటీనటులు

*దినేష్ తేజ్
*అనన్య నాగళ్ల
*టిఎన్ఆర్
*ఆనంద చక్రపాణి
*టీవీ5 మూర్తి
*సూర్య
*ఐశ్వర్య లక్ష్మి
*స్పందన
*అర్జున్ కళ్యాణ్
*మాస్టర్ కార్తికేయ
*అశోక్ వర్ధన్ 
*దీప్తి

## స్పందన
హెచ్ ఎమ్ టివి కు చెందిన వెంకటా చారి "ప్లే బ్యాక్ సినిమా కచ్చితంగా అందర్ని థ్రిల్లింగ్‌కు గురి చేస్తుంది." అని రాశాడు. జీ సినీమలు యొక్క విశ్లేసకుడు 5 స్టార్లకు 2.5 వేసి, "ఇలాంటి కథకి బలం చేకూర్చే నటీనటులను ఎంపిక చేసుకోవడం చాలా అవసరం. హరిప్రసాద్ ఈ సినిమాకు పెద్దగా అనుభవం లేని నటులను తీసుకోవడం వల్ల ఆ క్యారెక్టర్స్ క్లిక్ అవ్వలేదు. ఉన్నంతలో హీరోయిన్ అనన్య ఫరవాలేదు. మిగతా వాళ్లు క్యారెక్టర్స్ కి బెస్ట్ ఇవ్వలేకపోయారు," అని వ్యాఖ్హానించాడు.

## మూలాలు

వర్గం:2021 తెలుగు సినిమాలు
వర్గం:2021 సినిమాలు
నాయుడుతోట

**నాయుడుతోట**, ఆంధ్రప్రదేశ్ రాష్ట్రం విశాఖపట్నం నగర శివారు ప్రాంతం.

## భౌగోళికం
ఇది  ఆక్షాంశరేఖాంశాల మధ్య ఉంది. సముద్ర మట్టానికి 17 మీటర్ల ఎత్తులో ఉంది.

## సమీప ప్రాంతాలు
ఇక్కడికి సమీపంలో వేపుగుంట, కాకాని నగర్, ఎన్.ఎ.డి, సింహాచలం, వాలిమెరక మొదలైన గ్రామాలు ఉన్నాయి. దీనికి దక్షిణ దిశలో గాజువాక మండలం, తూర్పు వైపు విశాఖపట్నం మండలం, దక్షిణ దిశలో పెదగంట్యాడ మండలం, పశ్చిమాన సబ్బవరం మండలం ఉన్నాయి.

## వాణిజ్యం
విశాఖపట్నంలోని శివారు ప్రాంతాలలో ఒకటైన నాయుడుతోట ప్రాంతంలో అనేక గృహ సముదాయాలు, రియల్ ఎస్టేట్ వ్యాపారాలు ఉన్నాయి. కళాశాలలు, పాఠశాలలకు ఇది ఉత్తమమైన ప్రదేశం. ఇక్కడ శంకర్ ఫౌండేషన్ ఐ హాస్పిటల్ కూడా ఉంది. పెతకంశెట్టి అప్పలనరసింహం, సదరం అప్పల నాయుడులను స్మరించుకుంటూ నాయుడు తోట,నాయుడు క్వార్టర్స్అని పేరు పెట్టారు

## రవాణా
ఆంధ్రప్రదేశ్ రాష్ట్ర రోడ్డు రవాణా సంస్థ ఆధ్వర్యంలో నాయుడుతోట మీదుగా గాజువాక, ఎన్ఏడి ఎక్స్ రోడ్, మల్కాపురం, ద్వారకా నగర్, విశాఖపట్నం స్టీల్ ప్లాంట్ మొదలైన ప్రాంతాలకు బస్సు సౌకర్యం ఉంది. ఇక్కడికి సమీపంలో విశాఖపట్నం రైల్వే స్టేషను, కొత్తపాలెం రైల్వే స్టేషను ఉన్నాయి.

## మూలాలు

వర్గం:విశాఖపట్నం పరిసర ప్రాంతాలు
వర్గం:విశాఖపట్నంలోని ప్రాంతాలు
జమ్మికుంట పురపాలకసంఘం

**జమ్మికుంట పురపాలకసంఘం**, తెలంగాణ రాష్ట్రం, కరీంనగర్ జిల్లాకు చెందిన ఒక పట్టణ స్థానిక స్వపరిపాలన సంస్థ. జమ్మికుంట పట్టణం దీని ప్రధాన పరిపాలన కేంద్రం. ఈ పురపాలక సంఘం కరీంనగర్ లోక్‌సభ నియోజకవర్గం లోని హుజురాబాద్ శాసనసభ నియోజకవర్గం పరిధిలో ఉంది.

## చరిత్ర
మేజర్ గ్రామ పంచాయితీగా ఉన్న జమ్మికుంట 2011 పురపాలక సంఘంగా ఏర్పడింది.

## భౌగోళికం
జమ్మికుంట 30.97 చదరపు కిలోమీటర్ల విస్తీర్ణంలోఉంది. ఇది  అక్షాంశరేఖాంశాల మధ్య ఉంది. రాష్ట్ర రాజధాని హైదరాబాదు నుండి 183 కిలోమీటర్ల దూరంలో, జిల్లా కేంద్రం కరీంనగర్ నుండి 47 కిలోమీటర్ల దూరంలో ఉంది.

## జనాభా గణాంకాలు
2011 భారత జనాభా లెక్కల ప్రకారం, పురపాలక సంఘం పరిధిలో ఉన్న జనాభా మొత్తం 28073 మంది కాగా, అందులో 14553 మంది పురుషులు, 13520 మంది మహిళలు ఉన్నారు. 8464 గృహాలు ఉన్నాయి. ఇది పరిపాలనా పరంగా మునిసిపాలిటీ 18 రెవెన్యూ వార్డులుగా విభజించబడింది.

## పౌర పరిపాలన
పురపాలక సంఘం కౌన్సిల్ కు ప్రతి 5 సంవత్సరాలకు ఒకసారి ఎన్నిక జరుగుతుంది. పురపాలక సంఘం పరిధిలోని జనాభా ప్రాతిపదికననుసరించి స్థానిక సంస్థల ఎన్నికల ప్రకారం దీనిని 30 ఎన్నికల వార్డులుగా విభజింపబడింది. ప్రతి వార్డుకు వార్డు కౌన్సిలర్ ప్రాతినిధ్యం వహిస్తాడు. కౌన్సిల్ బోర్డుకు చైర్‌పర్సన్ నేతృత్వం వహిస్తారు. 2020 పట్టణ స్థానిక సంస్థల ఎన్నికల ప్రకారం తక్కలపల్లి రాజేశ్వర్ రావు చైర్‌పర్సన్‌గా, దేశిని స్వప్న వైస్ చైర్‌పర్సన్‌గా ఎన్నికైనారు. వీరు ఎన్నికైననాటినుండి నుండి ఐదు సంవత్సరాలు పదవిలో కొనసాగుతారు.

### వార్డు కౌన్సిలర్లు

# బొంగోని వీరన్న
# మారపల్లి బుచయ్య
# మేడిపల్లి రవీందర్
# ఎలగందుల స్వరూప
# పిట్టల శ్వేత
# శ్రీపతి నరేష్
# పొనగంటి సారంగం
# పొనగంటి శ్రీలత
# పొనగంటి రాము
# పొనగంటి విజయలక్ష్మి
# బిట్ల కళావతి
# మోలుగు ప్రణిత
# దయ్యాల శ్రీనివాస్
# బోగం సుగుణ
# పతకాల రమేష్
# పుతాది రాజయ్య
# జేగురు సదానందం
# బోడుల అరుణ
# దేశిని స్వప్న (వైస్ చైర్‌పర్సన్‌)
# దేశిని రాధ
# తక్కలపల్లి రాజేశ్వర్ రావు (చైర్‌పర్సన్‌)
# గుల్లి పులమ్మ
# పొనుగంటి మల్లయ్య
# సాయిని రమ
# బచ్చు మాధవి
# దిడ్డి రాంమోహన్
# గాజుల భాస్కర్
# కల్వల దీప్తి
# రావికంటి రాజ్ కుమార్
# మద్ది లావణ్య

## మూలాలు

## వెలుపలి లంకెలు
* జమ్మికుంట పురపాలక సంఘ అధికారిక వెబ్సైటు

వర్గం:కరీంనగర్ జిల్లా పురపాలక సంఘాలు
వర్గం:2011 స్థాపితాలు
కర్నె ప్రభాకర్

**కర్నె ప్రభాకర్** తెలంగాణ రాష్ట్రానికి చెందిన రాజకీయ నాయకుడు, మాజీ శాసనమండలి సభ్యుడు. ఆయన ప్రస్తుతం భారత్ రాష్ట్ర సమితి పొలిట్ బ్యూరో సభ్యుడుగా ఉన్నాడు.

## జననం, విద్యాభాస్యం
కర్నె ప్రభాకర్ 1969, జూలై 20న నల్గొండ జిల్లా, సంస్థాన్ నారాయణపూర్ గ్రామంలో జంగప్ప, శివలీల దంపతులకు జన్మించాడు. ఆయన పదవ తరగతి వరకు సంస్థాన్ నారాయణపూర్ లో పూర్తిచేసి, ఇంటర్మీడియట్ మొదటి సంవత్సరం హైదరాబాదులో, రెండవ సంవత్సరం భువనగిరిలో చదివాడు. కర్నె ప్రభాకర్ 1991లో ఎస్.ఎల్.ఎన్.ఎస్ డిగ్రీ కాలేజ్ భువనగిరిలో బిఎ పూర్తి చేశాడు. ఆయన తరువాత జర్నలిజంలో డిప్లొమా, హైదరాబాద్ వివేకా వర్దిని కాలేజ్ నుండి బి.యి.డి పూర్తి చేశాడు.

## రాజకీయ జీవితం
కర్నె ప్రభాకర్ విద్యార్థి దశలో తెలంగాణ విద్యార్థి సంఘంలో పనిచేశాడు. 1996లో ప్రత్యేక తెలంగాణ రాష్ట్ర సాధన కోసం ఏర్పడ్డ తెలంగాణ మహాసభలో చేరాడు. ఆయన కొంతకాలం జర్నలిస్ట్ గా పనిచేసి, వ్యాపారరంగంలోకి అడుగు పెట్టాడు. కర్నె ప్రభాకర్ 2001లో టీఆర్ఎస్ ఆవిర్భావ సమయంలో పార్టీలో చేరి, టిఆర్ఎస్ యువజన విభాగం రాష్ట్ర అధ్యక్షుడిగా, రాష్ట్ర ప్రధాన కార్యదర్శిగా, అధికార ప్రతినిధిగా వివిధ హోదాల్లో పనిచేశాడు. 2014లో తెలంగాణ రాష్ట్రం ఏర్పడ్డాక కర్నె ప్రభాకర్ రాష్ట్ర శాసనమండలికి గవర్నర్‌ కోటాలో ఎమ్మెల్సీగా నామినేట్‌ అయ్యాడు. ఆయన 2019, సెప్టెంబరు 24న తెలంగాణ శాసన మండలిలో ప్రభుత్వ విప్‌గా బాధ్యతలు స్వీకరించాడు.
## చిత్రమాలిక

File:Karne Prabhakar at Ugadi Celebrations in Pragathi Bhavan (18.03.2018).jpg|thumb| 2018 ఉగాది వేడుకల్లో పాల్గొన్న కర్నె ప్రభాకర్, ఇతర ప్రజాప్రతినిధులు

## మూలాలు

వర్గం:1969 జననాలు
వర్గం:నల్గొండ జిల్లా వ్యక్తులు
వర్గం:తెలంగాణ ఉద్యమకారులు
వర్గం:తెలంగాణ శాసనమండలి సభ్యులు
వర్గం:తెలంగాణ రాష్ట్ర సమితి రాజకీయ నాయకులు
హుజూరాబాద్ పురపాలకసంఘం

**హుజూరాబాద్ పురపాలకసంఘం**, తెలంగాణ రాష్ట్రం, కరీంనగర్ జిల్లాకు చెందిన ఒక పట్టణ స్థానిక స్వపరిపాలన సంస్థ. హుజూరాబాద్ పట్టణం దీని ప్రధాన పరిపాలన కేంద్రం. ఈ పురపాలక సంఘం కరీంనగర్ లోక్‌సభ నియోజకవర్గం లోని హుజురాబాద్ శాసనసభ నియోజకవర్గం పరిధిలో ఉంది.

## చరిత్ర
మేజర్ గ్రామ పంచాయితీగా ఉన్న హుజూరాబాద్ 2011 పురపాలక సంఘంగా ఏర్పడింది.

## భౌగోళికం
హుజూరాబాద్ 12.00 చదరపు కిలోమీటర్ల విస్తీర్ణంలోఉంది. ఇది  అక్షాంశరేఖాంశాల మధ్య ఉంది. రాష్ట్ర రాజధాని హైదరాబాదు నుండి 170 కిలోమీటర్ల దూరంలో, జిల్లా కేంద్రం కరీంనగర్ నుండి 41 కిలోమీటర్ల దూరంలో ఉంది.

## జనాభా గణాంకాలు
2011 భారత జనాభా లెక్కల ప్రకారం, పురపాలక సంఘం పరిధిలో ఉన్న జనాభా మొత్తం 25576 మంది కాగా, అందులో 12983 మంది పురుషులు, 12593 మంది మహిళలు ఉన్నారు. 6783 గృహాలు ఉన్నాయి. ఇది పరిపాలనా పరంగా మునిసిపాలిటీ 6 రెవెన్యూ వార్డులుగా విభజించబడింది.

## పౌర పరిపాలన
పురపాలక సంఘం కౌన్సిల్ కు ప్రతి 5 సంవత్సరాలకు ఒకసారి ఎన్నిక జరుగుతుంది. పురపాలక సంఘం పరిధిలోని జనాభా ప్రాతిపదికననుసరించి స్థానిక సంస్థల ఎన్నికల ప్రకారం దీనిని 30 ఎన్నికల వార్డులుగా విభజింపబడింది. ప్రతి వార్డుకు వార్డు కౌన్సిలర్ ప్రాతినిధ్యం వహిస్తాడు. కౌన్సిల్ బోర్డుకు చైర్‌పర్సన్ నేతృత్వం వహిస్తారు. 2020 పట్టణ స్థానిక సంస్థల ఎన్నికల ప్రకారం చైర్‌పర్సన్‌గా, వైస్ చైర్‌పర్సన్‌గా ఎన్నికైనారు. వీరు ఎన్నికైననాటినుండి నుండి ఐదు సంవత్సరాలు పదవిలో కొనసాగుతారు.

### వార్డు కౌన్సిలర్లు

# వనిత
# యాదగిరి నాయక్
# కుమారస్వామి
# తిరుమల్ రెడ్డి
# ముత్యంరాజు
# లక్ష్మీ
# నిర్మల
# శివకుమార్
# కొండల్ రెడ్డి
# స్వప్న
# శోభ
# సదానందం
# జీవిత
# స్వరూప
# రమాదేవి
# సుశీల
# ఉజ్మా నూరిన్
# మంజుల
# రాజు
# ఉమా మహేశ్వర్
# ఉమాదేవి
# వెంకట్ రెడ్డి
# శృజన కుమారి
# రాజకోమురమ్మ
# కిషన్
# లావణ్య
# శ్రీనివాస్
# రాధిక
# రమేష్
# రాజేంద్రప్రసాద్

## మూలాలు

## వెలుపలి లంకెలు
* హుజూరాబాద్ పురపాలక సంఘ అధికారిక వెబ్సైటు 

వర్గం:కరీంనగర్ జిల్లా పురపాలక సంఘాలు
వర్గం:2011 స్థాపితాలు
ఎం.ఎస్.ప్రభాకర్ రావు

**ఎం.ఎస్. ప్రభాకర్ రావు** తెలంగాణ రాష్ట్రానికి చెందిన రాజకీయ నాయకుడు, తెలంగాణ శాసన మండలి సభ్యుడు. ఆయన ప్రస్తుతం శాసనమండలిలో ప్రభుత్వ విప్‌గా ఉన్నాడు.

## జననం, విద్యాభాస్యం
ఎం.ఎస్.ప్రభాకర్ రావు 1961, మే 1న హైదరాబాదులో శ్యామ్ రావు, లక్ష్మి బాయి దంపతులకు జన్మించాడు. ఆయన 1984లో నిజాం కాలేజీ నుండి బిఏ పూర్తి చేశాడు.

## రాజకీయ జీవితం
ఎం.ఎస్.ప్రభాకర్ రావు తన రాజకీయ ప్రస్థానం కాంగ్రెస్ పార్టీ ద్వారా ప్రారంభించాడు. ఆయన కాంగ్రెస్ పార్టీలో వివిధ హోదాల్లో పనిచేశాడు. ఎం.ఎస్.ప్రభాకర్ రావు ఉమ్మడి ఆంధ్రప్రదేశ్ శాసనమండలికి 2010 ఎన్నికల్లో హైదరాబాద్ స్థానిక సంస్థల స్థానం నుండి కాంగ్రెస్ పార్టీ తరపున ఎమ్మెల్సీగా గెలిచాడు. ఆయన ఈ పదవిలో 2010 నుండి 2013 వరకు ఉన్నాడు. ఆయన 2014 నుండి 2019 వరకు రెండవసారి ఎమ్మెల్సీగా పనిచేశాడు. ఆయన 2015లో కాంగ్రెస్ పార్టీకి రాజీనామా చేసి తెలంగాణ రాష్ట్ర సమితి పార్టీలో చేరాడు. ఆయన 2019లో టిఆర్ఎస్ పార్టీ తరపున పోటీ చేసి ఎమ్మెల్సీగా ఎన్నికయ్యాడు.

ఆయన 2024 జూలై 5న టీపీసీసీ అధ్యక్షుడు, ముఖ్యమంత్రి రేవంత్‌ రెడ్డి, ఏఐసీసీ ఇంచార్జ్ దీపాదాస్ మున్షీ సమక్షంలో కాంగ్రెస్ పార్టీలో చేరాడు. 
## మూలాలు

వర్గం:1961 జననాలు
వర్గం:హైదరాబాదు జిల్లా వ్యక్తులు
వర్గం:తెలంగాణ శాసనమండలి సభ్యులు
వర్గం:హైదరాబాదు జిల్లా రాజకీయ నాయకులు
వర్గం:తెలంగాణ రాష్ట్ర సమితి రాజకీయ నాయకులు
కాగజ్‌నగర్‌ పురపాలకసంఘం

**కాగజ్‌నగర్‌ పురపాలకసంఘం**, తెలంగాణ రాష్ట్రం, కొమరంభీం జిల్లాకు చెందిన ఒక పట్టణ స్థానిక స్వపరిపాలన సంస్థ. కాగజ్‌నగర్‌ పట్టణం దీని ప్రధాన పరిపాలన కేంద్రం. ఈ పురపాలక సంఘం ఆదిలాబాదు లోక్‌సభ నియోజకవర్గం లోని సిర్పూర్ శాసనసభ నియోజకవర్గం పరిధిలో ఉంది.

## చరిత్ర
మేజర్ గ్రామ పంచాయితీగా ఉన్న కాగజ్‌నగర్‌ 1988లో పురపాలక సంఘంగా ఏర్పడింది.

## భౌగోళికం
కాగజ్‌నగర్‌ 28 చదరపు కిలోమీటర్ల విస్తీర్ణంలోఉంది. ఇది  అక్షాంశరేఖాంశాల మధ్య ఉంది. రాష్ట్ర రాజధాని హైదరాబాదు నుండి 230 కిలోమీటర్ల దూరంలో, జిల్లా కేంద్రం ఆసిఫాబాద్ నుండి 26.4 కిలోమీటర్ల దూరంలో ఉంది.

## జనాభా గణాంకాలు
2011 భారత జనాభా లెక్కల ప్రకారం, పురపాలక సంఘం పరిధిలో ఉన్న జనాభా మొత్తం 66,293 మంది కాగా, అందులో 33124 మంది పురుషులు, 33169 మంది మహిళలు ఉన్నారు. 16,680 గృహాలు ఉన్నాయి. ఇది పరిపాలనా పరంగా మునిసిపాలిటీ 31 రెవెన్యూ వార్డులుగా విభజించబడింది.

## పౌర పరిపాలన
పురపాలక సంఘం కౌన్సిల్ కు ప్రతి 5 సంవత్సరాలకు ఒకసారి ఎన్నిక జరుగుతుంది. పురపాలక సంఘం పరిధిలోని జనాభా ప్రాతిపదికననుసరించి స్థానిక సంస్థల ఎన్నికల ప్రకారం దీనిని 31 ఎన్నికల వార్డులుగా విభజింపబడింది. ప్రతి వార్డుకు వార్డు కౌన్సిలర్ ప్రాతినిధ్యం వహిస్తాడు. కౌన్సిల్ బోర్డుకు చైర్‌పర్సన్ నేతృత్వం వహిస్తారు. 2020 పట్టణ స్థానిక సంస్థల ఎన్నికల ప్రకారం చైర్‌పర్సన్‌గా, వైస్ చైర్‌పర్సన్‌గా ఎన్నికైనారు. వీరు ఎన్నికైననాటినుండి నుండి ఐదు సంవత్సరాలు పదవిలో కొనసాగుతారు.

### వార్డు కౌన్సిలర్లు

# సద్దాం హుస్సేన్
# పునం మల్హోత్రా
# కె. శివప్రసాద్
# వంగరి సాగరిక
# కొంకిమల్ల శ్రీలత
# పిర్సింగుల జైచందర్
# ఎల్లేష్
# బంక శివ
# మాన్హాజ్
# అన్నం దాసరి విజయ
# మహ్మద్ వాలి
# శశికళ
# ఫరీనా సుల్తానా
# నసీమ్ భాను
# సామిశెట్టి రాజేందర్
# బీస సమత
# విజయ్ యాదవ్
# రామ్‌టెంకి ఝాన్సీ
# సాహిన్ సుల్తానా
# మదన్ మోహన్
# రాచకొండ గిరీష్
# ఎ. లావణ్య
# బొడ్డున విద్యావతి
# తాతి జైచందర్
# మునీరా భాను
# యాస్మిన్ భాను
# పంబాలా సుజాత
# డోంగ్రీ అనిల్
# వెన్నె సంగిత
# కీర్తి రేఖ

## మూలాలు

## వెలుపలి లంకెలు
* కాగజ్‌నగర్‌ పురపాలక సంఘ అధికారిక వెబ్సైటు 

వర్గం:కొమరంభీం జిల్లా పురపాలక సంఘాలు
వర్గం:1988 స్థాపితాలు
ఖానాపూర్ పురపాలకసంఘం

**ఖానాపూర్ పురపాలకసంఘం**, తెలంగాణ రాష్ట్రం, నిర్మల్ జిల్లాకు చెందిన ఒక పట్టణ స్థానిక స్వపరిపాలన సంస్థ. ఖానాపూర్ పట్టణం దీని ప్రధాన పరిపాలన కేంద్రం. ఈ పురపాలక సంఘం ఆదిలాబాదు లోక్‌సభ నియోజకవర్గం లోని ఖానాపూర్ శాసనసభ నియోజకవర్గం పరిధిలో ఉంది.

## చరిత్ర
మేజర్ గ్రామ పంచాయితీగా ఉన్న ఖానాపూర్, తెలంగాణ ప్రభుత్వం చేసిన పురపాలక సవరణ బిల్లులో భాగంగా 2018, ఆగస్టు 2న పురపాలక సంఘంగా ఏర్పడింది.

## భౌగోళికం
ఖానాపూర్ చదరపు కిలోమీటర్ల విస్తీర్ణంలోఉంది. ఇది  అక్షాంశరేఖాంశాల మధ్య ఉంది. రాష్ట్ర రాజధాని హైదరాబాదు నుండి 240 కిలోమీటర్ల దూరంలో, జిల్లా కేంద్రం నిర్మల్ నుండి 35 కిలోమీటర్ల దూరంలో ఉంది.

## జనాభా గణాంకాలు
2011 భారత జనాభా లెక్కల ప్రకారం, పురపాలక సంఘం పరిధిలో ఉన్న జనాభా మొత్తం 20566 మంది కాగా, అందులో 10385 మంది పురుషులు, 10181 మంది మహిళలు ఉన్నారు. 6300 గృహాలు ఉన్నాయి. ఇది పరిపాలనా పరంగా మునిసిపాలిటీ 6 రెవెన్యూ వార్డులుగా విభజించబడింది.

## పౌర పరిపాలన
పురపాలక సంఘం కౌన్సిల్ కు ప్రతి 5 సంవత్సరాలకు ఒకసారి ఎన్నిక జరుగుతుంది. పురపాలక సంఘం పరిధిలోని జనాభా ప్రాతిపదికననుసరించి స్థానిక సంస్థల ఎన్నికల ప్రకారం దీనిని 12 ఎన్నికల వార్డులుగా విభజింపబడింది. ప్రతి వార్డుకు వార్డు కౌన్సిలర్ ప్రాతినిధ్యం వహిస్తాడు. కౌన్సిల్ బోర్డుకు చైర్‌పర్సన్ నేతృత్వం వహిస్తారు. 2020 పట్టణ స్థానిక సంస్థల ఎన్నికల ప్రకారం చైర్‌పర్సన్‌గా, వైస్ చైర్‌పర్సన్‌గా ఎన్నికైనారు. వీరు ఎన్నికైననాటినుండి నుండి ఐదు సంవత్సరాలు పదవిలో కొనసాగుతారు.

### వార్డు కౌన్సిలర్లు

# కావలి సంతోష్
# కరింగుల సంకీర్తన
# జన్నారపు విజయలక్ష్మి
# నాయిని స్రవంతి
# పరిమి లత
# అఫ్రీనా బేగం
# జి. కిషోర్ నాయక్
# అబ్దుల్ ఖలీల్
# అంకం రాజేందర్
# తొంటి శ్రీనివాస్
# చిన్నం సత్యనారాయణ
# షాజియా బేగం

## మూలాలు

## వెలుపలి లంకెలు
* ఖానాపూర్ పురపాలక సంఘ అధికారిక వెబ్సైటు 

వర్గం:నిర్మల్ జిల్లా పురపాలక సంఘాలు
వర్గం:2018 స్థాపితాలు
లంగ్‌డంగ్

లంగ్‌డంగ్,భారత రాష్ట్రమైన అరుణాచల్ ప్రదేశ్ లోని లంగ్‌డంగ్ జిల్లా పరిపాలనా ప్రధాన కార్యాలయం.ఇది అస్సాంలోని టిన్సుకియానుండి 150 కిలోమీటర్ల దూరంలోఉంది.ఈ పట్టణం లంగ్‌డంగ్ జిల్లా ఏర్పడకముందు తిరప్ జిల్లా  పరిధిలో  ఉంది.లంగ్‌డంగ్ పట్టణం జిల్లా పరిపాలనా ముఖ్యపట్టణంగా, తిరప్ జిల్లా దక్షిణభూభాగం వేరుచేసి అరుణాచల్ ప్రదేశ్ రాష్ట్రంలోని 17 వ జిల్లాగా లంగ్‌డంగ్ జిల్లాను 2012 మార్చి, 19న కొత్తగా రూపొందించారు.

## గణాంకాలు
లంగ్‌డంగ్ అరుణాచల్ ప్రదేశ్ లోని లంగ్‌డంగ్ జిల్లాలో నోటిఫైడ్ ఏరియా నగరం. 2011 భారత జనాభా లెక్కలు ప్రకారం లంగ్‌డంగ్  నోటిఫైడ్ ఏరియాలో 4,234 జనాభా ఉంది, వారిలో 2,258 మంది పురుషులు, 1,976 మంది మహిళలు ఉన్నారు.0-6 సంవత్సరాల వయస్సు గల పిల్లల జనాభా 717, ఇది లంగ్‌డంగ్  మొత్తం జనాభాలో 16.93%గాఉంది. లంగ్‌డంగ్ నోటిఫైడ్ ఏరియాలో, స్త్రీల లింగ నిష్పత్తి రాష్ట్ర సగటు 938 కు వ్యతిరేకంగా (875) గా ఉంది. అంతేకాక, అరుణాచల్ ప్రదేశ్ రాష్ట్ర సగటు 972 తో పోల్చితే, లంగ్‌డంగ్ పిల్లల లింగ నిష్పత్తి 806 గా ఉంది.అక్షరాస్యత రేటు రాష్ట్ర సగటు 65.38% కన్నా (68.50%) ఎక్కువ .పురుషుల అక్షరాస్యత 77.16% కాగా, మహిళల అక్షరాస్యత రేటు 58.76%గా ఉందిలంగ్‌డంగ్ నోటిఫైడ్ ఏరియాలో మొత్తం 926 ఇళ్లకు పైగా పరిపాలన ఉంది, దీనికి నీరు, మురుగునీటి వంటి ప్రాథమిక సౌకర్యాలను స్థానిక స్వపరిపాలన సంస్థ సరఫరా చేస్తుంది.లంగ్‌డంగ్ నోటిఫైడ్ ఏరియా పరిమితుల్లోని రహదారులను నిర్మించడానికి, నిర్వహించటానికి, దాని పరిధిలోకి వచ్చే ఆస్తులపై పన్ను విధించడానికి స్థానిక స్వపరిపాలన సంస్థకు అధికారం ఉంది.

## మతాలు ప్రకారం పట్టణ జనాభా
2011 భారత జనాభా లెక్కలు ప్రకారం లంగ్‌డంగ్ పట్టణ జనాభా 4234 మొత్తంలో హిందువులు 19.44%, ముస్లింలు 2.17%, క్రిష్టియన్లు 75.96%, సిక్కులు 0.09%,బౌద్ధులు 0.90%,జైనులు 0.09%, ఇతరులు 1.35% మంది నివసిస్తున్నారు.

## మూలాల

## వెలుపలి లంకెలు

వర్గం:లంగ్‌డంగ్ జిల్లా
వర్గం:అరుణాచల్ ప్రదేశ్
గంగవరం పోర్ట్

**గంగవరం ఓడరేవు** (గంగవరం పోర్ట్) ఆంధ్రప్రదేశ్‌ రాష్ట్రం, విశాఖపట్నంలో ఉన్న ఓడరేవు.  దీనిని 2009 జూలైలో 21 మీటర్లు లోతుతో ప్రారంభించారు. దీనిని గంగవరం పోర్ట్ లిమిటెడ్ నిర్వహిస్తుంది. ఇది ప్రత్యేక ప్రయోజన సంస్థ. ఈ సంస్థలో డివిఎస్ రాజు గ్రూప్ (59%), అదానీ పోర్ట్స్ (30%), ఆంధ్రప్రదేశ్ ప్రభుత్వం (11%) వాటాలను కలిగి ఉన్నాయి.

## చరిత్ర
కుడి|thumb| గంగవరం పోర్ట్ వ్యూ
ఓడరేవు నిర్మాణం 2005 డిసెంబరులో ప్రారంభమైంది. వాణిజ్య కార్యకలాపాలు 2008 ఆగస్టులో ప్రారంభమయ్యాయి. ఈ నౌకాశ్రయాన్ని 2009 జూలై, 12 న అప్పటి ఆంధ్రప్రదేశ్ ముఖ్యమంత్రి వైయస్ రాజశేఖరరెడ్డి అధికారికంగా ప్రారంభించారు.

బొర్రమ్మ గెడ్డ నది సముద్రంలో కలిసే స్థానంలో ఈ ఓడరేవు ఉంది. గంగవరం, దిబ్బపాలెం గ్రామాల్లోని మత్స్యకారులు, ఓడరేవు నిర్మాణంతో ప్రత్యక్షంగా ప్రభావితమయ్యారు. యారాడ వద్ద ప్రత్యామ్నాయగా చిన్న వంతెననిర్మించాలని, ఉపశమనం, పునరావాసం క్రింద నష్టపరిహారం అందించాలని ప్రభుత్వపై వత్తిడి చేసారు.

డివిఎస్ రాజు గ్రూప్ ఓడరేవు అభివృద్ధిలో రూ18.50 బిలియన్ నిధులను సమకూర్చింది. మొదటి దశ అభివృద్ధికి అదనపు నిధులు సమకూర్చడానికి స్టేట్ బ్యాంక్ ఆఫ్ ఇండియాతో సహా 13 బ్యాంకుల కన్సార్టియం నుండి గంగవరం పోర్ట్ లిమిటెడ్ రూ.11.70 బిలియన్ సొమ్మును అప్పుగా పొందింది.

గంగవరం ఓడరేవు 31.5% వాటాను వార్బర్గ్ పిన్కస్ అనుబంధ సంస్థ విండి లేక్సైడ్ ఇన్వెస్ట్మెంట్ నుండి 1,954 కోట్ల డాలర్లకు (US $ 270 మిలియన్లు) 2021 మార్చి, 3 న అదానీ పోర్ట్స్ కొనుగోలు చేసినట్లు ప్రకటించింది.

గంగవరం ఓడరేవులో డివిఎస్ రాజు గ్రూప్ నుండి 58.1% వాటాను, అదానీ పోర్ట్స్  ప్రకటించని మొత్తానికి పొందటానికి అవకాశం కలిగింది.

## వైజాగ్ పోర్టుతో పోలికలు
గంగవరం పోర్ట్ లిమిటెడ్ మొదటి క్లయింట్, అంతకుముందు విశాఖపట్నం పోర్టును ఉపయోగించకున్న, వైజాగ్ స్టీల్ ప్లాంటును నడుపుతున్న రాష్ట్రీయ ఇస్పాట్ నిగమ్ లిమిటెడ్. రైల్వే రవాణా ఖర్చులను తగ్గించడానికి, దిగుమతి చేసుకున్న ముడి పదార్థాలను నేరుగా వైజాగ్ స్టీల్ ప్లాంట్‌కు తీసుకెళ్లేందుకు కన్వేయర్లను నిర్మించాలని గంగవరం పోర్ట్ లిమిటెడ్ యోచిస్తోంది.

విశాఖపట్నం ఓడరేవును కలిగిఉన్న కేంద్ర ప్రభుత్వం, విశాఖపట్నం ఓడరేవు, గంగవరం ఓడరేవు ప్రైవేట్ ఆపరేటర్ మధ్య, విశాఖపట్నం నౌకాశ్రయం వ్యాపారం ప్రభావితం కాకుండా చూసుకోవటానికి జాయింట్ వెంచర్ ప్రతిపాదించింది. అయితే ఈ ప్రతిపాదనను అప్పటి ఆంధ్రప్రదేశ్ ముఖ్యమంత్రి ఎన్.చంద్రబాబు నాయుడు తిరస్కరించారు.

విశాఖపట్నం నౌకాశ్రయానికి ఇది పోటీదారుని కాదని, రెండూ ఒకదానికొకటి సహకరించుకుంటాయని ఓడరేవు ప్రారంభోత్సవంలో డివిఎస్ రాజు, విలేకరులతో మాట్లాడుతూ నొక్కి చెప్పాడు.

గంగవరం ఓడరేవు 2,00,000 డిడబ్ల్యుటి వరకు సూపర్ కేప్ సైజు నాళాలను నిర్వహించగలదు. నాలుగు లేన్ల ఫ్లైఓవర్ నిర్ణాణానికి రాష్ట్ర ప్రభుత్వం గంగవరం ఓడరేవుకు రూ: 21 కోట్ల నిధులను కేటాయించింది.

## కార్గో హ్యాండిల్ చేయబడింది
గంగవరం ఓడరేవు 2014-15లో 20.74 మిలియన్ టన్నుల సరుకు రవాణాను నిర్వహించగా, అంతకుముందు ఆర్థిక సంవత్సరంలో 15.81 మిలియన్ టన్నులు సరకు రవాణాను నిర్వహించింది.

## మూలాలు

వర్గం:2009 స్థాపితాలు
వర్గం:ఆంధ్రప్రదేశ్ ఓడరేవులు
వర్గం:విశాఖపట్నం జిల్లా
వర్గం:జల రవాణా
టి. రాజాసింగ్ లోథ్

**టి. రాజాసింగ్ లోథ్** తెలంగాణ రాష్ట్రానికి చెందిన రాజకీయ నాయకుడు. అతను 2014, 2018, 2023 అసెంబ్లీ ఎన్నికల్లో భారతీయ జనతా పార్టీ తరపున గోషామహల్ శాసనసభ నియోజకవర్గం నుండి పోటీచేసి ఎమ్మెల్యేగా గెలిచాడు.

## జననం
టి.రాజాసింగ్ 1977, ఏప్రిల్ 15న తెలంగాణ రాష్ట్ర రాజధాని హైదరాబాదులోని గోషామహల్లో టి. నావల్ సింగ్, రామి భాయి దంపతులకు జన్మించాడు. అతను పూర్వికులు ఉత్తర్‌ప్రదేశ్ రాష్ట్రం నుండి వచ్చి హైదరాబాదులో స్థిరపడ్డారు.

## వ్యక్తిగత జీవితం
రాజాసింగ్ కు ఉషాబాయితో వివాహం జరిగింది. వారికి ముగ్గురు కుమారులు, ఒక కుమార్తె ఉన్నారు.

## రాజకీయ జీవితం
రాజాసింగ్ తెలుగుదేశం పార్టీ ద్వారా రాజకీయ రంగం ప్రవేశం చేశాడు. అతను 2009 హైదరాబాదు మహానగరపాలక సంస్థ ఎన్నికల్లో టిడిపి తరపున పోటీచేసి, 2009 నుండి 2014 వరకు కార్పోరేటర్ గా పనిచేశాడు. రాజాసింగ్ 2014లో తెలంగాణ అసెంబ్లీ ఎన్నికల్లో భారతీయ జనతా పార్టీ నుండి ఎమ్మెల్యేగా పోటీ చేసి కాంగ్రెస్ పార్టీ అభ్యర్థి ముఖేశ్ గౌడ్ పై 46,793 ఓట్ల మెజారిటీతో గెలిచి తొలిసారి అసెంబ్లీలో అడుగుపెట్టాడు. అనంతరం 2018లో జరిగిన అసెంబ్లీ ఎన్నికల్లో భారతీయ జనతా పార్టీ నుండి పోటీచేసి తెలంగాణ రాష్ట్ర సమితి పార్టీ అభ్యర్థి ప్రేమ్ సింగ్ రాథోడ్ పై 17,734 ఓట్ల మెజారిటీతో గెలుపొందాడు. అతను 2018లో శాసనసభలో పబ్లిక్ ఎస్టిమేట్స్ కమిటీ (పీఈసీ) సభ్యుడిగా ఉన్నాడు. 

తెలంగాణలో కొత్త ప్రభుత్వం ఏర్పడిన తర్వాత మొదటి అసెంబ్లీ సమావేశాలలో బీజేపీ ఎమ్మెల్యేలు ప్రమాణస్వీకారం కార్యక్రమాన్ని బహిష్కరించారు. ఎంఐఎం నేత అక్బరుద్దీన్‌ ఓవైసీని ప్రొటెం స్పీకర్‌గా చేయడం, ఆయన సమక్షంలో ప్రమాణ స్వీకారం చేయడానికి బీజేపీ నిరాకరించి, డిసెంబర్ 14న గడ్డం ప్రసాద్ కుమార్ శాసనసభ స్పీకర్‌గా ఏకగ్రీవంగా ఎన్నికై అనంతరం ఆయన శాసనసభ్యుడిగా ప్రమాణస్వీకారం చేశాడుశాసనసభ్యుడిగా ప్రమాణస్వీకారం చేశాడు.

రాజాసింగ్‌ ను 2024 జనవరి 08న లోక్‌సభ ఎన్నికల నేపథ్యంలో హైదరాబాద్‌ లోక్‌సభ నియోజకవర్గ ఇన్‌చార్జి బీజేపీ పార్టీ నియమించింది. 

తెలంగాణ రాష్ట్ర బీజేపీ అధ్యక్ష పదవికి నామినేషన్ వేసేందుకు వెళ్లితే తనను అడ్డుకున్నారని ఆవేదన వ్యక్తం చేస్తూ 2025 జూన్ 30న బీజేపీ పార్టీకి రాజీనామా చేశాడు.

## వివాదాలు
హైదరాబాద్ జూమెరత్ బజార్ లో స్వాతంత్ర్య సమరయోధురాలు, రాణి అవంతి భాయ్ విగ్రహం తొలగింపు సంఘటనపై రాజాసింగ్‌పై కేసు నమోదైంది. అతను ఉస్మానియా యూనివర్సిటీలో బీఫ్ ఫెస్టివల్ పై అభ్యంతరం తెలిపాడు. 2020, సెప్టెంబరులో రాజా సింగ్ హింసను ప్రేరేపించే విధంగా వివాదాస్పద వ్యాఖ్యలు చేసి తమ నియమావళిని ఉల్లంఘించినందుకు ఫేస్‌బుక్‌ అతను వ్యక్తిగత ఫేస్‌బుక్‌తో పాటు ఇన్‌స్టాగ్రామ్‌ ఖాతాపై నిషేధం విధించింది.
## సస్పెన్షన్‌
మహ్మద్‌ ప్రవక్తపై వివాదాస్పద వ్యాఖ్యలు చేశాడనే కారణంతో 2022 ఆగస్టు 23న ఆయనను పార్టీ నుండి అధిష్ఠానం బహిష్కరణ చేసింది. పార్టీ విధానాల‌కు వ్యతిరేకంగా మాట్లాడినందుకు శాస‌నస‌భాప‌క్ష ప‌ద‌వి నుంచి తొల‌గించి ఆయనపై చ‌ర్యలు తీసుకుంది.  2023లో జరిగే శాసనసభ ఎన్నికల సందర్బంగా ఆయనపై ఉన్న సస్పెన్షన్‌ను  పార్టీ నాయకత్వం 2023 అక్టోబర్ 22న ఎత్తివేసింది.

## మూలాలు

వర్గం:1977 జననాలు
వర్గం:జీవిస్తున్న ప్రజలు
వర్గం:హైదరాబాదు జిల్లా వ్యక్తులు
వర్గం:హైదరాబాదు జిల్లా రాజకీయ నాయకులు
వర్గం:భారతీయ జనతా పార్టీ రాజకీయ నాయకులు
వర్గం:తెలంగాణ శాసన సభ్యులు (2014)
వర్గం:తెలంగాణ శాసన సభ్యులు (2018)
వర్గం:హైదరాబాదు జిల్లా నుండి ఎన్నికైన శాసన సభ్యులు
వర్గం:తెలంగాణ శాసన సభ్యులు (2023)
వర్గం:2023 శాసనసభ ఎన్నికల్లో గెలిచిన బీజేపీ శాసనసభ్యులు
సి.రామాచార్యులు

**చిలకమర్రి రామాచార్యులు**(1919-1998) కూచిపూడి నృత్య కళాకారుడు, నాట్యాచార్యుడు. 
## విశేషాలు
ఇతడు 1919లో కృష్ణా జిల్లా, నూజివీడు గ్రామంలో ఒక పండితుల కుటుంబంలో జన్మించాడు.
ఇతడు కూచిపూడి నృత్యాన్ని వేదాంతం లక్ష్మీనారాయణ శాస్త్రి వద్ద అభ్యసించాడు. 1930లో ఇతని వివాహం రాజ్యం లక్ష్మితో జరిగింది. నాట్యాభ్యాసం అనంతరం ఇతడు మొదట ఏలూరులో బందా కనకలింగేశ్వరరావు, పసల సూర్యచంద్రరావు, ఆవేటి పూర్ణిమ మొదలైన వారు ప్రారంభించిన కళాక్షేత్రంలో కూచిపూడి నృత్య శిక్షణ ఇవ్వడం మొదలుపెట్టాడు . గుడిమెట్ల కృష్ణ, సుబ్బారావు, యామినీ కృష్ణమూర్తి, కాశీ వైజయంతి   మొదలైన వారు ఇతని వద్ద కూచిపూడిలో శిక్షణను పొందారు. గుజరాత్‌లో స్థిర పడిన మృణాళినీ సారాభాయ్ ప్రోత్సాహంతో ఇతడు అహ్మదాబాదులో "దర్పణ అకాడమీ ఆఫ్ పెర్‌ఫార్మింగ్ ఆర్ట్స్"లో కూచిపూడి నాట్యంలో శిక్షణ ఇవ్వడం ప్రారంభించాడు. ఇతడు మరణించే వరకూ ఈ అకాడమీలో నాట్యాచార్యునిగా పనిచేశాడు.

ఇతడు ప్రదర్శనపై అంతగా ఆసక్తిని చూపించకుండా పరిశోధన, శిక్షణలపై ఎక్కువ దృష్టిని పెట్టాడు. కరణములు, జావళీలు, పదాలు మొదలైన వాటిపై పరిశోధనలు జరిపాడు. మండోదరి శపథం, శివసప్త తాండవాలు , పార్వతీ లాస్య తాండవాలు , అలిమేలు మంగ విలాసం, త్రిపుర సుందరీ తాండవం, తారకాసుర సంహారం, అర్ధ నారీశ్వరం మొదలైన నృత్య నాటికలను రూపొందించాడు. ఆలయ నాట్య సంప్రదాయంలో "ప్రేంఖీణీ నృత్యం"ను రూపొందించాడు.

1978లో కేంద్ర సంగీత నాటక అకాడమీ ఇతడికి అవార్డును ప్రదానం చేసింది.

## రచనలు
* కూచిపూడి ఆరాధన నృత్యములు
* అండర్‌స్టాండింగ్ కూచిపూడి (మల్లికా సారాభాయ్‌తో కలిసి)

## మూలాలు

వర్గం:1919 జననాలు
వర్గం:కూచిపూడి నృత్య కళాకారులు
వర్గం:నాట్యాచార్యులు
వర్గం:కృష్ణా జిల్లా వ్యక్తులు
వర్గం:సంగీత నాటక అకాడమీ అవార్డు గ్రహీతలు
వర్గం:1998 మరణాలు
వర్గం:క్యాన్సర్ వ్యాధి మరణాలు
వర్గం:కృష్ణా జిల్లా నాట్య గురువులు
వాల్తేర్ అప్ లాండ్

**వాల్తేర్ అప్ లాండ్,**  ఆంధ్రప్రదేశ్ రాష్ట్రం విశాఖపట్నం నగర మధ్య భాగంలో ఉన్న ఒక శివారు ప్రాంతం. మహా విశాఖ నగరపాలక సంస్థ స్థానిక పరిపాలనా పరిధిలోకి వచ్చే ఈ ప్రాంతం నగరంలోని అత్యంత ఖరీదైన నివాస, వాణిజ్య ప్రాంతాలలో ఒకటి.

## భౌగోళికం
ఇది  ఆక్షాంశరేఖాంశాల మధ్య ఉంది. సముద్ర మట్టానికి 17 మీటర్ల ఎత్తులో ఉంది.

## వాణిజ్యం
రామ్‌నగర్, సిరిపురంల మధ్య ఉన్న ఈ ప్రాంతంలో నగరంలోని పేరొందిన థర్డ్ వేవ్ కాఫీ, బరిస్టా లవజ్జా, యల్లోప్ గౌర్మెట్ లవజ్జా, కెఫె కాఫీ డే ఉన్నాయి. ఇది నగర యువత సమావేశమయ్యే ప్రాంతంగా మారింది. ఇక్కడ అనేక షాపింగ్ అవుట్‌లెట్లు ఉన్నాయి.

## రవాణా
ఆంధ్రప్రదేశ్ రాష్ట్ర రోడ్డు రవాణా సంస్థ ఆధ్వర్యంలో వాల్తేర్ అప్ లాండ్ మీదుగా టౌన్ కొత్తరోడ్, కొత్తవలస, సేవానగర్, గురజాడనగర్, రామకృష్ణ బీచ్ గాజువాక మొదలైన ప్రాంతాలకు బస్సు సౌకర్యం ఉంది. ఇక్కడికి సమీపంలో విశాఖపట్నం రైల్వే స్టేషను, కొత్తపాలెం రైల్వే స్టేషను ఉన్నాయి.

## ప్రార్థనా మందిరాలు
# దుర్గమ్మ దేవాలయం
# హనుమాన్ దేవాలయం
# వినాయక దేవాలయం
# మసీదు-ఇ-రజా
# మసీదు-ఎ-నబ్వి

## మూలాలు

వర్గం:విశాఖపట్నం పరిసర ప్రాంతాలు
వర్గం:విశాఖపట్నంలోని ప్రాంతాలు
రేష్మా రాథోడ్

**రేష్మా రాథోడ్** తెలంగాణ రాష్ట్రానికి  చెందిన సినీ నటి, రాజకీయ నాయకురాలు. ఆమె 2018 అసెంబ్లీ ఎన్నికల్లో భారతీయ జనతా పార్టీ తరపున పోటీ చేసి ఓటమి పాలయ్యింది.

## జననం, విద్యాభాస్యం
రేష్మా రాథోడ్ తెలంగాణ రాష్ట్రం, ఖమ్మం జిల్లా, ఇల్లెందు మండలంలోని ఉసిరికాయలపల్లి గ్రామంలో 1989, నవంబరు 3న హరిదాస్ రాథోడ్, రాధాబాయ్ దంపతులకు జన్మించారు. ఆమె తండ్రి గోదావరిఖనిలోని సింగరేణి సంస్థలో ఎగ్జిక్యూటివ్ ఆఫీసర్‌గా పనిచేస్తున్నాడు, తల్లి హైకోర్టు న్యాయవాది. రేష్మా వరంగల్ కాకతీయ యూనివర్సిటీలో న్యాయవిద్య పూర్తి చేసింది 

## సినీ జీవితం
రేష్మారాథోడ్‌ మొగలిరేకులు సీరియల్ ద్వారా బుల్లితెరకు పరిచయమై, 2012లో విడుదలైన బాడీగార్డ్ సినిమాతో సినీరంగంలోకి అడుగు పెట్టి, 2013లో ఈ రోజుల్లో చిత్రంలో హీరోయిన్‌గా మారింది. ఆమె తెలుగు, తమిళ, మలయాళ సినిమాలలో నటించింది.

## రాజకీయ జీవితం
రేష్మా రాథోడ్ 2018 తెలంగాణ అసెంబ్లీ ఎన్నికల్లో ఖమ్మం జిల్లా వైరా శాసనసభ నియోజకవర్గం నుండి బిజెపి అభ్యర్థిగా పోటీ చేసి, ఓడిపోయింది. ఆమె ప్రస్తుతం బీజేపీ యువజన విభాగం రాష్ట్ర కార్యదర్శిగా పని చేస్తుంది.

## మూలాలు

వర్గం:1989 జననాలు
వర్గం:తెలుగు సినిమా నటీమణులు
వర్గం:ఖమ్మం జిల్లా రాజకీయ నాయకులు
వర్గం:ఖమ్మం జిల్లా మహిళలు
వర్గం:తమిళ సినిమా నటీమణులు
వర్గం:మలయాళ సినిమా నటీమణులు
జెర్సీ (2021 సినిమా)

**జెర్సీ** 2022లో క్రికెట్ నేపథ్యంలో విడుదలైప హిందీ సినిమా. ఈ సినిమా 2019లో తెలుగులో విడుదలైన ‘జెర్సీ’ చిత్రానికి రీమేక్. ధర్మ ప్రొడక్షన్‌ బ్యానర్‌పై కరణ్ జోహార్ నిర్మిస్తున్న ఈ చిత్రానికి గౌతమ్ తిన్ననూరి దర్శకత్వం వహించగా, షాహిద్ కపూర్ హీరోగా ముఖ్యపాత్రలో నటించాడు.

## చిత్ర నిర్మాణం
ఈ సినిమా తెలుగులో సూపర్‌హిట్ అయిన ‘జెర్సీ’ సినిమాను అదే టైటిల్‌తో హిందీలో కరణ్ జోహార్ రీమేక్ చేస్తున్నాడు. ఈ చిత్రంలో షాహిద్ కపూర్ ను హీరోగా అక్టోబర్ 2019లో ప్రకటించి,  డిసెంబర్‌లో షూటింగ్ ప్రారంభించారు. ఈ చిత్ర షూటింగ్ డిసెంబర్, 2020లో పూర్తయింది. ఈ చిత్రం షూటింగ్ చండీగఢ్‌లో చేస్తున్న సమయంలో షాహిద్ కపూర్ క్రికెట్‌ సన్నివేశాన్ని సాధన చేస్తున్నప్పుడు బంతి ఆయన మొహానికి, కింద పెదవికి బలంగా దెబ్బ తగలడంతో 13 కుట్లు పడ్డాయి.

## నటి నటులు
*షాహిద్‌ కపూర్‌ 
*పంకజ్ కపూర్
*మృణాల్ ఠాకూర్
* వినయ్ వర్మ

## మూలాలు

వర్గం:2021 సినిమాలు
వర్గం:హిందీ సినిమాలు
కె.ఎస్. చంద్రశేఖర్

**కె.ఎస్. చంద్రశేఖర్** తెలుగు సినిమా సంగీత దర్శకుడు. నేపథ్య గాయకుడిగా సినీరంగ ప్రవేశం చేసిన చంద్రశేఖర్‌, దాదాపు 30కి పైగా చిత్రాలకు సంగీత దర్శకుడిగా పనిచేశాడు.

## జీవిత విషయాలు
ఆంధ్రప్రదేశ్ రాష్ట్రం, పశ్చిమ గోదావరి జిల్లా, రాయలం గ్రామంలో చంద్రశేఖర్ జన్మించాడు.

## సినీ జీవితం
కె.ఎస్. చంద్రశేఖర్ 1974లో బంట్రోతు భార్య చిత్రంతో నేపథ్యగాయకునిగా సినీరంగ ప్రవేశం చేశాడు. సంగీత దర్శకుడు కె. చక్రవర్తి దగ్గర 70 కి పైగా చిత్రాలకు చీఫ్ అసోసియేట్‌గా, రమేష్ నాయుడు దగ్గర 40 చిత్రాలకు, హిందీలో లక్ష్మీకాంత్-ప్యారేలాల్ దగ్గర సహాయకునిగా పనిచేశాడు. చంద్రశేఖర్ 1982లో గీతా ఆర్ట్స్ నిర్మించిన యమకింకరుడు సినిమా ద్వారా సంగీత దర్శకునిగా పరిచయం అయ్యాడు. ఆయన సంగీత దర్శకుడిగా రజని తొలిచిత్రం బ్రహ్మముడి, భానుచందర్ నటించిన హంతకుడి వేట, రాజేంద్ర ప్రసాద్ నటించిన ఆణిముత్యం, కోడి రామకృష్ణ తీసిన ఉదయం, అదిగో అల్లదిగో, దాసరి నారాయణరావు తీసిన భోళా శంకరుడు, ఆత్మ బంధువులు, కంచి కామాక్షి (తమిళ, హిందీ) వంటి 30 పైగా చిత్రకాలు పని చేశాడు. సంగీత దర్శకులైన కీరవాణి, కోటి, మణిశర్మ ఇతని దగ్గర కొంతకాలం శిష్యరికం చేశారు. చంద్రశేఖర్ సినీరంగంతో సంబంధాలు కొనసాగిస్తూనే విశాఖపట్నం అల్ ఇండియా రేడియో గ్రేడ్ 1 మ్యూజిక్ డైరెక్టర్‌గా పదవీ విరమణ పొందాడు.

## మరణం
ఆయన కోవిడ్‌తో చికిత్స పొందుతూ 2021, మే 13న మరణించాడు.

## మూలాలు

వర్గం:తెలుగు సినిమా గాయకులు
వర్గం:తెలుగు సినిమా సంగీత దర్శకులు
వర్గం:పశ్చిమ గోదావరి జిల్లా వ్యక్తులు
వర్గం:పశ్చిమ గోదావరి జిల్లా ఆకాశవాణి ఉద్యోగులు
వర్గం:పశ్చిమ గోదావరి జిల్లా గాయకులు
వర్గం:2021 మరణాలు
వర్గం:కరోనా వ్యాధి మరణాలు
వేదాంతం పార్వతీశం

**వేదాంతం పార్వతీశం**(1920-2005) కూచిపూడి నాట్యకళాకారుడు.

## విశేషాలు
ఇతడు 1920, సెప్టెంబరు 24వ తేదీన ఆంధ్రప్రదేశ్ రాష్ట్రం కూచిపూడి గ్రామంలో పుణ్యవతమ్మ, వెంకటసుబ్బయ్య దంపతులకు జన్మించాడు. ఇతడు చింతా వెంకటరామయ్య, వేదాంతం రామకృష్ణయ్య, వేదాంతం రాఘవయ్యల వద్ద కూచిపూడి యక్షగానాలను నేర్చుకున్నాడు. యేలేశ్వరపు సీతారామాంజనేయులు వద్ద సంగీతాన్ని అభ్యసించాడు. ఇతడు ఢిల్లీ, జయపూర్‌లలో జరిగిన కాంగ్రెస్ మహాసభలలో తన నృత్యప్రదర్శన ఇచ్చాడు. 

ఇతడు ఎరుక, అర్ధనారీశ్వరుడు, దక్షయజ్ఞం, ప్రవరాఖ్య, పేరణి శంకరప్ప, దాదీనమ్మ, శివమోహినులు మొదలైన కూచిపూడి నృత్యరూపకాలను రచించి వాటికి నృత్యాన్ని సమకూర్చి తన శిష్యులచే నటింపజేశాడు. ఇంకా ఇతడు తిల్లానాలు, జావళీలు ఎన్నో రచించాడు. నాట్యకళ మాసపత్రికలో నృత్యానికి సంబంధించి అనేక రచనలు చేశాడు. సిద్ధేంద్రయోగి భామాకలాపం, ప్రహ్లాద నాటకం, కూచిపూడి నాట్యదర్పణం, కూచిపూడి మేళకర్తలు, గొల్లకలాపం, నృత్య తరంగిణి, ధూర్జటి కలాపం వంటి గ్రంథాలను ప్రచురించాడు. ఇంకా చింతామణి, ఉషాపరిణయం,హరిశ్చంద్ర, పగటివేషాలు, నాట్యమేళా, రాసలీల, జముకుల గేయాలు వంటి అముద్రిత రచనలు కూడా ఉన్నాయి. 

ఇతడు 1952లో బందా కనకలింగేశ్వరరావుతో కలిసి కూచిపూడిలో సిద్ధేంద్ర కళాక్షేత్రాన్ని స్థాపించాడు. ఈ సంస్థ ఆరంభం నుండి దానిలో పనిచేసి దానికి ప్రిన్సిపాల్‌గా పదవీవిరమణ చేశాడు. 1954లో కూచిపూడి పతాకాన్ని ఆవిష్కరించాడు.

ఇతని శిష్యులలో పసుమర్తి రామలింగశాస్త్రి, వేదాంతం రత్తయ్య శర్మ, వేదాంతం రాధేశ్యాం, పసుమర్తి కేశవప్రసాద్, చింతా సీతారామాంజనేయులు, యేలేశ్వరపు నాగేశ్వర శర్మ, చింతా రామము, భాగవతుల మోహన్ రావు మొదలైనవారు ఉన్నారు.

కేంద్ర సంగీత నాటక అకాడమీ 1994లో ఇతనికి కూచిపూడి నాట్యంలో అవార్డును ప్రకటించింది.

## మూలాలు

వర్గం:1920 జననాలు
వర్గం:కూచిపూడి నృత్య కళాకారులు
వర్గం:నాట్యాచార్యులు
వర్గం:కృష్ణా జిల్లా నాట్య గురువులు
వర్గం:సంగీత నాటక అకాడమీ అవార్డు గ్రహీతలు
వర్గం:2005 మరణాలు
క్యాతన్‌పల్లి పురపాలకసంఘం

**క్యాతన్‌పల్లి పురపాలకసంఘం**, తెలంగాణ రాష్ట్రం, మంచిర్యాల జిల్లాకు చెందిన ఒక పట్టణ స్థానిక స్వపరిపాలన సంస్థ. క్యాతన్‌పల్లి పట్టణం దీని ప్రధాన పరిపాలన కేంద్రం. ఈ పురపాలక సంఘం పెద్దపల్లి లోక్‌సభ నియోజకవర్గం లోని చెన్నూర్ శాసనసభ నియోజకవర్గం పరిధిలో ఉంది.

## చరిత్ర
మేజర్ గ్రామ పంచాయితీగా ఉన్న క్యాతన్‌పల్లి, తెలంగాణ ప్రభుత్వం చేసిన పురపాలక సవరణ బిల్లులో భాగంగా 2018, ఆగస్టు 2న పురపాలక సంఘంగా ఏర్పడింది. గద్దెరగడి, దుబ్బపాల్, క్యాతన్‌పల్లి, కుర్మపల్లి, శేషుపల్లి, అమరవాది, రామకృష్ణాపూర్, తిమ్మపూర్ మొదలైన గ్రామ పంచాయితీలను కలిపి ఈ పురపాలక సంఘాన్ని ఏర్పాటు చేశారు.

## భౌగోళికం
క్యాతన్‌పల్లి 16.8 చదరపు కిలోమీటర్ల విస్తీర్ణంలోఉంది. ఇది  అక్షాంశరేఖాంశాల మధ్య ఉంది. రాష్ట్ర రాజధాని హైదరాబాదు నుండి 264 కిలోమీటర్ల దూరంలో, జిల్లా కేంద్రం మంచిర్యాల నుండి 7 కిలోమీటర్ల దూరంలో ఉంది.

## జనాభా గణాంకాలు
2011 భారత జనాభా లెక్కల ప్రకారం, పురపాలక సంఘం పరిధిలో ఉన్న జనాభా మొత్తం 34819 మంది కాగా, అందులో 17020 మంది పురుషులు, 17799 మంది మహిళలు ఉన్నారు. 10412 గృహాలు ఉన్నాయి. ఇది పరిపాలనా పరంగా మునిసిపాలిటీ 15 రెవెన్యూ వార్డులుగా విభజించబడింది.

## పౌర పరిపాలన
పురపాలక సంఘం కౌన్సిల్ కు ప్రతి 5 సంవత్సరాలకు ఒకసారి ఎన్నిక జరుగుతుంది. పురపాలక సంఘం పరిధిలోని జనాభా ప్రాతిపదికననుసరించి స్థానిక సంస్థల ఎన్నికల ప్రకారం దీనిని 22 ఎన్నికల వార్డులుగా విభజింపబడింది. ప్రతి వార్డుకు వార్డు కౌన్సిలర్ ప్రాతినిధ్యం వహిస్తాడు. కౌన్సిల్ బోర్డుకు చైర్‌పర్సన్ నేతృత్వం వహిస్తారు. 2020 పట్టణ స్థానిక సంస్థల ఎన్నికల ప్రకారం చైర్‌పర్సన్‌గా, వైస్ చైర్‌పర్సన్‌గా ఎన్నికైనారు. వీరు ఎన్నికైననాటినుండి నుండి ఐదు సంవత్సరాలు పదవిలో కొనసాగుతారు.

### వార్డు కౌన్సిలర్లు

# పోగుల మల్లయ్య
# పుల్లూరి సుధాకర్
# కొక్కుల శ్రవంతి
# రెవేల్లి ఓడెలు
# జిలకర్ర మహేష్
# విద్యాసాగర్ రెడ్డి
# సత్యనారాయణ
# అలుగుల శ్రీలత
# పారిపెల్లి తిరుపతి
# పనస రాజు
# సంపత్ కుమార్
# బొద్దుల రమ్య
# జాడి శ్రీనివాస్
# గడ్డం విజయలక్ష్మి
# బింగి శివాని
# మేకల తిరుమల
# రామిడి ఉమదేవి
# గంటాలమ్మ
# జంగం కళ
# బి. అనిల్ రావు
# పార్వతి విజయ
# ఎర్రబెల్లి ప్రేమలత

## మూలాలు

## వెలుపలి లంకెలు
* క్యాతన్‌పల్లి పురపాలక సంఘ అధికారిక వెబ్సైటు 

వర్గం:మంచిర్యాల జిల్లా పురపాలక సంఘాలు
వర్గం:2018 స్థాపితాలు
మారన్ (నటుడు)

**మారన్** (నటుడు) భారతదేశానికి చెందిన తమిళ సినిమా నటుడు, గాయకుడు. ఆయన తమిళనాడు రాష్ట్రం, చెంగల్పట్టు జిల్లా, నత్తం గ్రామంలో జన్మించాడు.

## సినీ జీవితం
మారన్ 2002లో ఎజ్హుమలై చిత్రం ద్వారా సినీ రంగంలోకి అడుగు పెట్టాడు. అందులో అతడు చిన్న పాత్ర పోషించాడు. ఆయన 2004లో విజయ్‌ నటించిన ‘గిల్లి’ చిత్రం ద్వారా
మంచి పేరు సంపాదించాడు. మారన్ 2006లో ‘తలైనగరం’ చిత్రంలో వడివేలు పక్కనే రౌడీగా కనిపిస్తూ హాస్యాన్ని పండించాడు.  ఆయన చివరి చిత్రం సర్పట్ట పరంబరాయ్ సినిమా రిలీజ్ కావాల్సివుంది.

### నటించిన సినిమాలు

## మూలాలు


వర్గం:తమిళ సినిమా నటులు
వర్గం:తమిళ సినిమా హాస్యనటులు
వర్గం:తమిళ సినిమా నేపథ్యగాయకులు
వర్గం:తమిళనాడు గాయకులు
నస్పూర్ పురపాలకసంఘం

**నస్పూర్ పురపాలకసంఘం**, తెలంగాణ రాష్ట్రం, మంచిర్యాల జిల్లాకు చెందిన ఒక పట్టణ స్థానిక స్వపరిపాలన సంస్థ. నస్పూర్ పట్టణం దీని ప్రధాన పరిపాలన కేంద్రం. ఈ పురపాలక సంఘం పెద్దపల్లి లోక్‌సభ నియోజకవర్గం లోని చెన్నూర్ శాసనసభ నియోజకవర్గం పరిధిలో ఉంది.

## చరిత్ర
మేజర్ గ్రామ పంచాయితీగా ఉన్న నస్పూర్, తెలంగాణ ప్రభుత్వం చేసిన పురపాలక సవరణ బిల్లులో భాగంగా 2018, ఆగస్టు 2న పురపాలక సంఘంగా ఏర్పడింది.

## భౌగోళికం
నస్పూర్ 53.31 చదరపు కిలోమీటర్ల విస్తీర్ణంలోఉంది. ఇది  అక్షాంశరేఖాంశాల మధ్య ఉంది. రాష్ట్ర రాజధాని హైదరాబాదు నుండి 284 కిలోమీటర్ల దూరంలో, జిల్లా కేంద్రం మంచిర్యాల నుండి 5.5 కిలోమీటర్ల దూరంలో ఉంది.

## జనాభా గణాంకాలు
2011 భారత జనాభా లెక్కల ప్రకారం, పురపాలక సంఘం పరిధిలో ఉన్న జనాభా మొత్తం 76641 మంది కాగా, అందులో 39788 మంది పురుషులు, 36853 మంది మహిళలు ఉన్నారు. 21748 గృహాలు ఉన్నాయి. ఇది పరిపాలనా పరంగా మునిసిపాలిటీ 5 రెవెన్యూ వార్డులుగా విభజించబడింది.

## పౌర పరిపాలన
పురపాలక సంఘం కౌన్సిల్ కు ప్రతి 5 సంవత్సరాలకు ఒకసారి ఎన్నిక జరుగుతుంది. పురపాలక సంఘం పరిధిలోని జనాభా ప్రాతిపదికననుసరించి స్థానిక సంస్థల ఎన్నికల ప్రకారం దీనిని 25 ఎన్నికల వార్డులుగా విభజింపబడింది. ప్రతి వార్డుకు వార్డు కౌన్సిలర్ ప్రాతినిధ్యం వహిస్తాడు. కౌన్సిల్ బోర్డుకు చైర్‌పర్సన్ నేతృత్వం వహిస్తారు. 2020 పట్టణ స్థానిక సంస్థల ఎన్నికల ప్రకారం ఈసంపల్లి ప్రభాకర్ చైర్‌పర్సన్‌గా, వైస్ చైర్‌పర్సన్‌గా ఎన్నికైనారు. వీరు ఎన్నికైననాటినుండి నుండి ఐదు సంవత్సరాలు పదవిలో కొనసాగుతారు.

### వార్డు కౌన్సిలర్లు

# బండి పద్మ
# బాడిగే మల్లయ్య
# పంబల గంగ
# బేడికె లక్ష్మి
# బౌతు లక్ష్మి
# పూదారి కుమార్
# చిదం మహేష్
# బి. సంధ్యరాణి
# ఈసంపల్లి ప్రభాకర్
# సిపతి సుమతి
# జబిన్ బేగం
# బి. సంధ్యారాణి
# తోట శ్రీనివాస్
# ప్రకాష్ రెడ్డి
# గెల్లు రజిత
# తెనుగు లావణ్య
# మేకల దాసు
# కోడూరి లాహరి
# రేగుంట చంద్రశేఖర్
# సురిమిల్ల వేణు
# బేర సత్యనారాయణ
# వంగ తిరుపతి
# అగాల్డుటి రాజు
# మారీ రాజమోగిలి
# కురిమిల్ల అన్నపూర్ణ

## మూలాలు

## వెలుపలి లంకెలు
* నస్పూర్ పురపాలక సంఘ అధికారిక వెబ్సైటు 

వర్గం:మంచిర్యాల జిల్లా పురపాలక సంఘాలు
వర్గం:2018 స్థాపితాలు